© 2010 Miren Agur Meabe

Lehen edizioa paperean: 2010eko iraila

Asun Landa Mendiberi

LA VIE EN ROSE

Edaten dut etxe suntsituagatik,

nire bizitza izugarriagatik,

gu bion arteko bakardadeagatik,

eta edaten dut zugatik.

ANNA AKHMATOVA

Emakume kaierduna naiz,

badakizu nor:

hondartza gurmatsuan zure inizialak

idatzi nahi lituzkeena;

edo hobeto, telefono-zenbaki bat

zure autoaren kristalean.

Baina hau ez da film frantsesa,

ezta kolonia-irargarki bat ere.

Ez naiz Wendy.

Batzuetan hegan egin arren

eta peterpanekin jolastea atsegin.

Tipula xehatzeko orduan ere,

badakit leihotik begiratzen.

Emakume kapeladuna naiz,

deskribagaitz hori,

Chagallen pinturetan nahi duena bizi;

edo bestela, Silvioren abestietan hil.

Baina hau ez da opera bat,

ezta nobela aparteko baten atala ere.

Amodio koldarretatik ihesi nabil

lapurtutako moto batean.

Bateria jotzen dut ilunpean.

ZISNEAREN KANTUA

Zenbat balio du gutxi jakin nahi eta

ezer eskatzen ez duen emakume batek?

Esku-ahurrak gora begira ditu,

eta zeruak adurra askatzen du, errukior.

Hileko odolari, iraganaren akronimo horri,

seme nerabearen tristura elkartu zaio.

Kantuan ari da zisnea, mezurik sentituena

hormonen ilunabarrean.

Teilapeetan, amodioak gogaitu eta elikaturiko bizitzak,

bodegoi sepia eta berdeak, bakea eta gerra lore artean.

Hain da hauskorra dena, hain erraza laburbiltzen.

Edukia eta edukiontzia, naufragio bakoitzaren markak.

URRUNAGO IGERI

Ez du balio men egiterik.

Garaia da esateko.

Hona hemen nire ile gorria,

mamu tematien kukuleku.

Behatu nire begiei,

bata itsua, bestea hautsez josia.

Hauxe da nire mihia,

partez zigortu ezina, partez jada galdua.

Horra nire eskuak,

adabaki-jartzaile, iruzurren predikari.

Hemen da bularra,

argitan erdi bi eginik, eta hain ilun.

Ikusi gerria eta sabela,

urdinduraren ehizaki bigun zimur.

Izterrak, belaunak, orkatilak, oinak,

biki tristeen gisako, barbaroen erasopean.

Andre mamitsua nauzu:

euskal poesiaren larrosa.

Txute bat zainetan da nire usaina:

zientoka liztor datozkit hurrupan.

Ispiluak ditut azalean:

nire trakeak badu izan bere mintzoa.

Ez du balio fedea galtzerik.

Zehatz jo du, tai gabe, urrunago igeri egiteko orduak.

GAZA GRISA

Lanbroaren beste aldean idatzirik dagoen

halabehar itsua baizik ez da bizitza.

Oraintxe da bizitza biraka aritzea,

urari, bisutsari aurrez aurre behatzea,

gau minean mekanoak osatu eta apurtzea.

Oraintxe dator errezela astintzea,

bisturiak zorroztea lainoa zabaltzeko,

itzaletan galduen oihalak tolestea.

Oraintxe dut izena katilu eta belaki,

zure keinu bakoitza merkurioa da tantaka,

eta gure zera hau... zera, itsasora jaustear den

bonbaren harridura.

Oraintxe baldin badit armiarma-sare grisak

burmuin grisa endredatu,

oraintxe gristu bazait baginako mukia,

eta hezurrak gristu.

Oraintxe da kea, oraintxe zubiak,

oraintxe usoen lumak eta eulien hegalak.

Oraintxe koltxoia zizarez josia.

Oraintxe tantaka oinazpietatik itogin zabalak

eta baratze bat pizten urratsen barruan.

Oraintxe ari naiz neurtzen metalen pisua,

egarriaren bihotza, erlojuen boza.

Oraintxe ni ilgora, sarraila zurkaitza,

argazkien errai, zilar erreen atoi,

otsemearen ulu, harearen ispilu.

Oraintxe da hitza zaurien lotailu.

Oraintxe bizitza nire gaza grisa.

Bakardadea bera ere bada ekintza. Zergatik ekin?

VLADIMIR HOLAN

Maskor-kixkirriak, urtero lez,

oldean heldu dira hondartzara.

Posible dirudi bizitza sintesian ikustea

lubakia hazi bitartean.

Txakur bat olatuei zaunkaka.

Saski batetik laranja bat pirritan.

Posible dirudi oihalak goratzea

publikoari itxaron barik.

Urriaren hogeita bosta, zapatua.

Semea bere kabuz hirian.

Posible dirudi gauzen ordena

esku bakarrarekin atontzea.

Hustasun hau ez da besterik bakoa, ez da kasuala.

Ai, lagunok! Ardo-kopa altxatzen dut

baratzeko hormei begira

eta kardu-belarra bezain arina naiz sentitzen.

Erreturak errautsak utzi ditu lurrean,

haizeak bekokira dakarkidan polen arrea.

Bitsa, ez dut besterik eskuetan.

Sagarrondoaren adarrak krak egiten duenean

aingeru hautsien barrearen soinuaz,

sinesten dut posible dela oraindik ere

zentimetroren bat haztea,

panpinekin berbetan segitzea

eta ahaztea.

etzan gaitezen zure ohe margul horretan

argiaren soketan sorgin-orratzak bezala

jarri besoa nire gerrian

eskudel bat behar dut arroilara begiratzeko

ez daukat hogei urte

ez nuke edonon topako berbalagunik

eta garestiegia da maitasuna

azaldu gure aritmetikak bere legeak dituela

galdetu zergatik hazi naizen hainbeste eta hain urrun

nire izena gosaldu gabe bizi izan bazara edo

euria nire klitorian berriz ikusi barik edo

olatu honen falta zure oholpean igarri ez arren

eman zure begiak argizaiola bat

saiak putzuaren ertzetik uxatzeko

har nazazu zure alaba banintz lez

kontsola nazazu mundutik

PIZTUERA

Amets faltsutik jalgi, kredo bat izanik,

jatorrizko zindotasunari uko egin.

Hausterrea xurgatzeko birika mekanikoekin,

izenentzat zuloa egiten dakiten eskuekin.

Bizitza osorako txaloz jantzita,

andre eta jabe, loto-loreak hankartean, edo etanola.

Mesiasik gabe abiatu, orri-marka barik,

erreguzko keinuen zentzua kamustuta.

Aho eta guzti jaio, eta haginka egin, grausk eta koska.

Tu egin, putz egin, juramentuka, hostia.

Izana urratu, zaborrak batu,

dena bere harian eta zehatz-mehatz asmatu.

Lurrez aldatzeko zain dagoen landare izateari utzi.

Ura aurkitu.

URAREN ESTRATAK

Maitatzeko dauden era guztietatik,

zenbakaitzak eta bitxiak denak,

hauxe hautatzen dut: orakulurik ez duena,

UHASTEGIA

Nire malkoak gozo zaizkidala oinaztargia harpe barrutik eztia den heinean. Ez dudala behar inor nire burua aztertu eta zorriak kentzeko. Nire umontzia beti ez dagoela poesiarako prest.

Batzuetan, munduko denbora guztia sar liteke leopardo-sosten batean.

URLOA

Ura gorputzean, mihise mehea.

Neure mandorla.

Ahanzturaren dzingoa neurtzeko, laburregi ditut besoak. Hortik lo-belarra erein beharra zuloetan, begi guztiak pitxertxoak bailiran: belarriak, ahoa, sudur-hobiak, uzkia. Zilborra libre utzita, argi-ontzi hutsa. Ezin da zulo hori estali, ama bazara: zilbor-orbainean joka iratzartzen zaitu bizitzak.

IBAIADARRA

Handiegiak dira zure minak, denak nire gerrian urtzeko.

Horregatik idazten dut boligrafoa arraun bat balitz lez, bidegurutze batetik erauzi berria.

UHARRITZA

Pultsua botatzea bizitzaren erdi biak banatzen dituen marraren gainean. Eskuko frenoari oratuta. Mutur-uhala jantzita. Ordezko azazkalak itsatsita. Edo horixe eta horrela, edo amore ematea txoriez dakien ahots lodi bati. Apustu horretatik hilzorian ateratzen banaiz, poetak, eman niri opioa zazpi astean, otordu bat irailean nire baratzean nata eta intxaurrez, zuei sms-ak bidaltzeko baimena: «Hegaberak batzen dira hondartzan egunsentian; halaxe lagun minen aldra bihotzen negu gorrian». Eta abar.

UHARANA

Zu, ezpainetan kilkerrak dakarzkidazun hori.

UHINA

Eskerrak ematen ditut. Gizon on baten lepoaren antza dauka udazken honek.

UHOBIA

Lanbroa zeharkatu, gaza harilkatu, hormarriak ahokatu, testuingurua berreratu: ura irauli.

PATTI SMITH RIMBAUDEKIN AMETSETAN

Patti Smith liluratu egin zen Rimbaudekin. Poema bat idatzi zion, amets bat, non aipatzen zituen Charleville eta Abisinia, soroak, ur-putzuak, zauri bat begian kristal batez egina, esku handiak, masail gorriztak, logela bat, begirada ustez axolagabeak. Arthur belauniko, negarrez, belaunetatik helduz Pattiri. Patti ohean etzanda, iletik helduz Arthurri. Sugarra dira ilea eta biloa, o Jesus! Orratzak atzamarrak, o Jesus! Zeurea naiz osorik.

Horraino poemaren laburpen badaezpadakoa. Eta horren harira, neure txanda.

Andre birloka naiz. Uztaila da, zapatu bazkalostea, neure baratzean, atea ertirekirik. Zozo-bikotea palmondoaren ezkatetan, moko laranjekin eltxo bila. Etzanda nago olanazko jarlekuan. Labandaren firfira. Ura ipini behar dut tea egiteko. Eskutik labain egin dit Pattiren poema-liburuak. Rimbauden antologia elebiduna Bilbon daukat. Hara, lagun hark oparitu zidan, otso-lanak egiten zituenak, nire urtebetetzean, eta horrexekin izorratu ninduen zeharo. Hain nengoen burbuila uherra bihurtua, punp egiteko irrikaz, hain nintzen jostura gaizki lotua, urratzeko desiraz. Halaxe agintzen zuen bizitzak orduan, esan dezagun, nahiz eta kontua ez den, inondik ere, batere xinplea, batere.

Marigorringoek kilimak egiten dizkidate bernetan, eta uraz pentsatzen dut, ahoa lehor. Hola, guapa, esan dit etorri denak. Ahots hori aiztoa da arrastirian, o Jesus! Gaixorik egon zara, printzesa, neuk prestatuko dut tea, masajea emango oinetan, sandaliak kentzen lagunduko, zu lasai, sirena ilegorria. Azukre epela bihurtu zait txistua. Ezin begirik ireki, indarge ni begi berdantzetan dzanga egiteko.

Hotzikara eragin dit koilaratxoak bular artean. Kikara beroan sartu ditu berak atzamarrak, intziri bat ito du. Ezpainetan ditut orain haren hatz luzeak. Zantar hori. Txupatu egiten dizkit belaunak bere lixazko mihiarekin. Mahaspasa eta ronezko izozkiak dituzu belaunak, Meibi, maybe, agian, Meabe, akaso. Goazen barrura, ez egin dar-dar. Ahotsarekin irentsi nau, galdua ni marraxoaren eztarrian.

Parasma-metxak hagetan, planeta burdinkarak erlojuetan, txori-hezurrak altzarietan.

Ez naiz beltzarana, ez naiz liraina, ez naiz argia, ez naiz gaztea, ez naiz ahalduna, ez naiz zangarra, ez naiz, ez naiz, ez naiz aingerua, ez naiz deabrua, ez naiz ezer ez bada bizi izan naizena, oroitzen dudana, eta neure izena, izan nahi dudana. Har ezazu buelta, Goikokaleko neska txiki hori, neuk sendatuko zaitut neure esku handiekin.

Marraxoaren bazka ipurmamiak. Egin dzast, dzast, dzast, eder hori, hortxe, eman, segi holantxe, plas, plas, plas. Martiri bat bezala ireki naiz erditik. Tarratada eta bitsa. Izerdiaren perladuria. Zeurea naiz osorik, aleluia. Neurea zara osorik, aleluia, o Jesus!

LA JOLIE FILLEREN AUTOMITOLOGIA

DEBEKUAZ

Mamuen adinean

debekatuta dago

mugarik gabe maitatzea

edo maitatua izatea.

JULIA BARELLA

Hori diozu, Julia? Eta zer diostazu

eskaileran gauez entzuten diren pausoez?

Badirudi beti dela norbait etxera heltzeko.

Debekatuta egon behar luke, arrazoi duzu,

ilintietara dzanga egitea

urte-giroen sukar hauskarak mendean bagaitu,

edo akaso geu bagara haren kolore, ez dakit.

Horma txikiko baratzea da gurea baina,

uzkurtu eta hedatu egiten dena,

arimaren tendoi, eguzkiaren legera.

Ortozik nago, zurtz, goroldioa orkatiletan gora,

kontzeptuen arkitektura zedarritu nahian,

oin-zolak zauri, hegal eta kaiola den baratzean.

Isiltasunak, fruta-arboletan lokartzen den argiak,

loreontzi zaharrek eta zure hitzek, laguna,

zure hitzek salbatzen naute zatika.

Ez dut inor maitatuko; ez nazala inork maita.

Mudaturik jada testura eta etiketa,

kuartzoaren distiran naiz naizena,

barrokismo hutsal bat, berbazko bitxien egia motza

mundua mende izateko moduan.

Esadazu, laguna, leizezuloen beldur ez zaren horrek,

nondik egiten zaion tira matazari,

bakartasunaren adatsari dunetaraino,

zuk, sinesten baduzu hobeto bizi zarela horrela,

zeure buruaren antsiaz, zeugan, zeuretzat eta zeure.

Zabalegiak elurtea eta bizimina koralezko zainetan,

igeltsuzko maskara gaur jangartzu honetan,

behin eta berriro langar ni,

eta gorpu ur ertzean, zutitzear.

Nik ezin, laguna, unibertsoak topatzen baititut

nire eskuetan inork utzitako adurretan,

hennazko kondairak.

Nik ezin, maitatzeke: anilezko tintura

sobera daukat mamuen adinean.

Zer egingo diogu, ba, ez naiz perfektua.

Parkak dira politago eta argiago.

ESTHER GIMENEZ

Ez dut nahi izan Aurore Dupin, idazten jardun inork niretzat pianoa jo bitartean. Ez dut nahi Mesalinaren antzik, ezpaten andrearen zipitzik. Ez Magaren taxurik, eta Horaciorekin topo egin zubietan, ez dudalako nahi haur beragatik egin negar, haur beragatik egin barre. Ez dut izan nahi Teresa Calcuttakoa, maitatuz gurutze bat non iltzatu esku betihuts hauek bankuko kartillekin batera. Ez dut nahi Kareninaren antzik, trenbidean herioari turrit egin ezinik larrutan babesturik. Ez dut nahi bihurtu bi izpiritu korapilatu, otalurretan galapan, Catherine eta Heathcliff, eta patuari lotu. Ez dut nahi Saforen kutsurik, peploen azpian muztioa miazten edo labar beltzetan heriotza limurtzen. Ez dut nahi izan neskatxo mazala clair matin usaina, aitatxiren esaneko, zatoz, nire altzoan etzan, ipurdi guri horretan tas-tas egin diezazudan. Ez Anbotoko Mari, ez Nazareteko Maria, ez burezur bati eskainirik bizia, Magdalako Maria. Ez Emma Bovary, ez Borgiatar Lukrezia, ez Salome, ez Alizia, ez Albreteko Joana, ez Lilith, ez Diana, ez Medusa, ez neure ama, ez Sigrid Thulekoa, ez Miletoko Aspasia; ez Anne, ez Alfonsina, ez Sylvia eta ez Marina; ez Errusiako Katrina, ez Sienako Katalina; ez Ava, ezta ere Greta, ez Ingrid eta ez Gina. Ez Virgina Woolf, ez Flora Tristan, ez Simone de Beauvoir, ez Luxemburgtar Rosa... Denak distirantak, denak hain airosak... Ispilu eskerga horretan, panpoxa naiz islatzen, domino-fitxen antzo etengabe kokatzen: ni neu, aurpegi arrunta, papar naroa, zumearen udamina giharretan, ni, gauerdiko kikararen lurruna, uharte isila eta sakan ozena, neu, uneoro poeta, noizean behin jueza, sarri apostolua eta inoiz euskalgeisha.

Batzuetan nahikoa oldoztu bako

ekandu ergela da bizirik segitzea.

harrabotsak konkortzen nau taberna honetan

urminak bilbatzen dit hitzezko hari bat garunetan

gabon aurrea gasteiz zazpi gradu zero azpitik

eskale bat blai diru eske

khol tanga piercing neskak

laster semeak ez dit parik eman nahiko

laster ez dut hilero hilekorik izango

misionera edo mesonera izan nahi nuen nik

bihotz handia edo titi handiak erakutsi

zeru-gangan nylonezko sarea gaua

akuaforte batean gatzatzera dator gristura

hitzez albaintzen zait hatsa zapietan

begiei atsedentzen uzteke iluntze axolagabe honetan

Pentsatzen dut ate bat dela bakardadea.

MARINA AOIZ

Urteak igaro, kasik hogei, eta orduan ere

zure paparra egokitzen zitzaion nire bizkarrari

domeka goizetan erlojuak paretari so jartzean.

Salan franko haziak ziren iratzea eta afrikar bioletak,

eta nire gerrian halaxe, eraztun bat gehiago urtero,

gure erregetza mundu honetakoa zen seinale.

Esaten nizun ahapeka, hain zintudan maite:

«Faltako banintz, bilatu, topa ezazu nor maitatu».

Hain ninduzun maite.

Gaur ez da zugan bazterrik asmo onez txukuntzeko;

nigan ere ez da erpinik bakea jar dezazun.

Zenbat lan galdu. Zenbat negar, antifazaren atzean.

Bizitza osorako altzariak aukeratu eta gero,

ezpalak berritzeko geratu ohi gara astero.

Kolore absolutuenaz ari gara, zertarakorik gabe.

Ezinezkoa da maitasuna ituntzea.

Tentazio handiegia kronikoki jokatzea:

umiliazioa onartzen kontzientziari irakastea.

Orain begiratu aurpegira bizitzari:

gure arteko tartean ez dago berba bat besterik.

Zu eta bion erdian da begiari muzin dagion begia.

Atera naiz isilean etxetik, lokatzetan utzirik oinatzak,

giltzari odola dariola. Banoa, ea zertan den beste airea:

bigarren azala, bigarren kodea.

Ikaraz jartzen nau ganbaran solte utzitako memoriak.

Iragana sitsa dugu, urteak zenbatzen.

Requiem bat da etorkizuna, teoriak probatzen.

Zoriona aitortzeak ahitzen du arrangura.

HAMAZAZPI LERROTAN EZ ESATEKO ESKAERA

Esan hildura xarea hazi zaizula zuri ere,

Esan aztarrika ekiten diola egunsenti bakoitzari,

Esan nahikoa dela, akitu egiten direla bihotzak.

Ez dut entzun gura, ez, eta ez esan,

ez esan izena trukatu dudala, izana bestetu dizudala,

bion kriseiluari neuk egin niola putz biotatik aurrena,

eskumuturrak izarrez lotzen alferrik tematzen naizela.

Ez esan imintzio hutsala dela betilore-bokazio hau,

kukuluan ostenduta azala gotortu zaidanik,

ez esan hezurraren itsura baztertu zaitudanik,

Venn diagramen mirabe sinetsiak garenik.

Ez esan sabelean utzitako zilarrak,

goiz-albetako arantzak, ez esan gure etxea, ez esan,

ez esan zenbat zer, zenbat hozkada gauak,

zergatik, ustez, neurea ez zaitudan.

Ez esan zure ahots hila baino gurago nuela itoginaren elea,

zure ur mortuak baino zubi laxo arrotzak,

ez esan aliritzira ebaki dizudala bizitza,

merkezurrean saldu, zoro antzean, iragana.

Ez esan. Ez esan. Ez niri.

HUTSAREN BEGIA

Begia itxiko duzu ez ikustearren, kristaletik,

gaueko itzalak imintzioka,

munstro mukerrak,

deabru beltz eta otso beltzen aldra.

ARTHUR RIMBAUD

Ohitzen ari naiz keari ostatu ematen begietan,

etxeko gauzen durundia neure kabuz neurtzen.

Betazal hanpatuak, goiztiria.

Beharbada, bilduko banu behar adina arnasa

eri ez nagoela sinistu arte, beharbada

malko batek beste nonbait esnatuko banindu, beharbada

azken aldi bat zure besoetan.

Ohitzen ari naiz hutsaren begia lepoan igartzen,

eguzkia mamurtzen inongo hesiei galdetu gabe.

Begi-niniak ase, goizkorri.

Beharbada, airean bizi diren orratzak lurreraino

baletoz mara-mara, beharbada

bezatuko banu zaunkaka dabilkidan egia, beharbada

makulu banitu egunero jaiotako gezur panpalak.

Ohitzen ari naiz esaten

ez nauzula maite, ez zaitudala maite.

Moi je ne suis plus ton amour, toi tu n´es plus mon amour.

Horixe ikusten, horixe onartzen, benetan ulertzen.

JARDIN BOTANIQUE

Gauza orok darama bere baitan bere hilobia.

Beharrezkoa da jaustea

larri zauriturik borrokan.

Asko maitatzea. Asko sentitzea. Ilargia ikustea

gorantz egiten gau askotan

arima ilunpean duzula.

JOSE HIERRO

Halaber, ari naiz eskuak irekitzen,

esku hauek hosto koskatuak lakoak.

Egunen zikloa ez lotzeaz dihardut,

zuri ez kentzeaz atalase debekatuen argia.

Nasaitu ditut entziklopedia-hatzak

zu ernaia zarelako, haritza, masusta.

Nola azaldu lupetz bihurtzen dela hautsa;

legar taxutzen harkaitza; ozpin, mahatsa.

Txorikumearen pisua baduzu ozta-ozta,

nakarraren argi mehea harea artean.

Ez sinetsi, mon bijoux, behin soilik maite dela,

gainerako ereintzak itzulmina baizik ez direla.

Izan urarekiko joera; bide gardenak hartu aterpe.

Ohartuko zara inoiz lore higatuen etsiaz.

Ez dakit zer jardin uzten dizudan, semea.

Berde kamuts nahi luke zure udaberrian

kristalezko negutegi honen maketa hautsiak.

parentesi bat da nire gorputza

argibideak onartzen dituena

berrogeita zazpi urteko turmix bat da nire bihotza

kalatxorien moduan miau egiten dut

neure ezpainak haztatzean

part jaurti ditut portura zapata burdinkarak

ez zaitut nahi full time ez zaitut nahi full time

soilik you you you

zure esku handiei begira

zure aho maminari zure oreztei begira

ez du ardura hitzak bai ahotsak

zure bitsak zure gatzak zure esneak

badakizu ez dela merkea armazoiak bazterrean uztea

badakizu azala zirtziltzea dakarrela ortozik ibiltzeak

lasterka nazazu lauhazka lasterkatu lau hankatan

adurra adurraren truke eta adurrean talko-hautsa

iratzezko habia bat egizu biontzat bada toki bat basoan

non basurdearen oinatza non oskilasoaren kanta

non almendrak eta ardo zuria

non zure hatsa eta koadrodun manta

zure besoak txilarrezko bi hego gauzak esplikatzen

zu nire salan zu nire altzoan

zu min zaharrak sakabanatzen

zu zauri berria oinaze sor berriz hornitzen

aintza eta bakea lurrean

kale-kantoia jiratu eta batera

txori bat pausatu baitzait sorbaldan gloria

zure musu bat sorbalda biluzian egunsentian

hain handi eta eder eta on baitzaitut

ardagaia eta su-lama

gloria zu bedeinkatua zu eskerrak zuri ahuspez agur

oi neure erraldoi oi neure masai oi neure irlako moai

GERANIOAREN MINIPOETIKA

HAREAREN GERIZA

Ispiluak txirikordaturik,

norbera ezertan ezagutzea, hareazkoa izan.

HEGALDIA

Ama eta biok Parisera joateko ginela, gaixotu eta hiru hilabetera hil zen. Mundua erakusleiho lizuna iruditu zitzaidan: edonoren bistara nengoen, pasteltxo minberatu bat azpil parpaildunean.

Lagunen deiak bukatu zirenean, maletari begiratzen hasi nintzen, hortz-eskuila eta kulero berriak hartu, eta edonora ospa egiteak zenbaterainoko ahalegina eskatuko lidakeen kalkulatu guran.

Baina, seguru, amak deituko zidan, esanez aitari azido urikoak gora egin ziola, edo kardantxiloa kantatzeari utzita zegoela, praka berrien premian zegoela osaba. Lasai egoteko esango nion nik. Lagunduko niola analisietara aitari, emango niola gerezi bat kardantxiloari, erosiko nizkiola prakak osabari.

Ez, amak ez zidan deituko. Hilda zegoen. Katabuta zarratu aurrean azken musua eman nionean, ezer idatzita ez zeukan paper bat bihurtuta zegoen gorpua.

Horrenbestez, abiatu nintzen, bada.

Aldizkari bat zabaldu nuen aireportuan, hara eta hona begira, ea nor edo nor neuri so neukan. Atzean solas eten bat aditu nuen, jakan zahi-printzak zeuzkan gizonezko batek eskuko telefonotik esandako berba maitekorrak: «Cette nuit-ci, mon amour… très fort». Ahotsak logela bat eta bi gorputzen itzalak irudikarazi zizkidan, eta gorputz haietako bat neurea izan zitekeela.

Busean eraman gintuzten hegazkinera. Izerditan hasi nintzen berehala. Gaueko zaparradan, hegaletako argiek ginda bustiak ziruditen. Gogor oratu nien heldulekuei. Haize-erauntsiek atximur egiten zidaten tripetan. Kalatxori izutuak etorri zitzaizkidan gogora.

Ekaitza denean kalatxoriek barrualdera jo eta histeriaz egiten baitute karranka, olatu zakartuen lurruna lumetan jasan ezingo balute lez. Neuk ere kalatxorien moduan egin gura nuen txilio. Izua ematen zidan hegaldiak: berdin antzean, eguraldi txarreko gaua zen amak utzitako hutsunea.

Baina ametsetan bakarrik egiten nuen nik garrasi, ametsetan nintzen bestelakoa: itsas txoria arraina akabatzeko haina. Amak ere ez zuen sekula garrasirik egiten, isilik geratzen zen, berbak irensten zituen begiak gortinetan josita. Hil ere isilik hil zen, biriketako likido kutsatuarekin itota. Orain neu nintzen bizitzaren moko zorrotzean hatsik gabe itotzen ari zena.

Haizeak balantzaka eragin zion hegazkinari eta erraiak ur bilakatu zitzaizkidan: sabela, hesteak, maskuria. Txepel sentitzen nituen garunak, gutxi egindako arrautza-nahaski baten antzera. Belaki bat behar nuen amari izterrak garbitzeko; kremaz igurtziko nizkion orpoak, izarek eragindako narritadura gozotzeko. Ez, ezin: ama hilda zegoen.

Izterretan behera likido iluna isurtzen ari nintzela ohartzearekin batera, konortea galdu nuen.

Denboragarrenera, zurrumurru bat entzun nuen. Hegazkineko pasilloan etzanda nengoen. Alboan makurtuta, azafata bat airea ematen ari zitzaidan abanikoaz, eta ezpainak hezetzen gaza busti batez. Simaurrez beterik lez sumatzen nuen gorputza. Ahokada bat bota nuen.

Jesartzen lagundu zidaten, bizkarra almohadoi batean bermatuz. Bidaiarietako batzuek burua jiratu zuten, mokanesa sudurrean, muzin. Jakan zahi-printzak zeuzkan gizonak zerbait eman zion azafatari: kamisoi bat, paparraldean Ama Birjinaren dominatxo bat zeukana, neure amarena. Azafatak zutuntzen lagundu eta WCra eraman ninduen, aldatzeko eta makillatzeko.

Trauskil jaitsi nintzen hegazkinetik, mengeldurik orkatilak. Jakan zahia zuen gizona zain neukan eskailerapean, lurreratze-pistan.

—Ça va, Mitxu?

—Mila esker mesedeagatik —esan nion.

—Autoa daukat aparkalekuan. Etxera eramango zaitut.

Besotik helduta abiatu ginen autora, pauso txikian. Ordurako ez zen zaparradarik, zirimiria baizik, baina ur bakoa: milaka lore more txiki jausten ari ziren zerutik potxingoetara, ekipajeak garraiatzeko orgen artera, taxien gainera, nire aurpegiaren kontra.

Halaxe konturatu nintzen zerbait gertatzen ari zela: lore moreengatik, eta ume sentiarazten ninduen esne-usaina gailendu zelako inguruan.

Autora sartu nintzen. Ama zegoen atzeko jarlekuan, irribarrez. Musu eman nion, pozarren. Berak besarkatu egin ninduen. Hortik aurrerakorik ez dut oroitzen, gelatinazko aintzira batean murgildu nintzela ez bada.

INURRIA (1)

Bilbo-Donostia noranzkoan,

autobidean eskuinetara: ospitalea,

hamar solairu, anagrama urdina saihetsean.

Hortxe itxaron diot heriotzari.

Hosto bat jausi da.

Inurriak ez du paisaia aldatua ulertzen.

Konbultsioz higitzen da

giltzaz bizituriko jostailuak bezala.

Gelaz aldatu zuten

ostegun euritsu batean.

Armairuan 2 zenbakia letra txarrez idatzita.

Orbanak hormako paperean.

Bular gainean armiarma bat heriotza.

Zeharo puztuta zeuzkan hankak.

Derrigortu ezean, ez zen mugitzen.

Bizitza elur lohia lokietan.

Aurretiaz barrundatu genituen

katabut gainera amilduko ziren lur-zotalak.

Begiak estali zituen, inkesaka.

Galdetu nion: zer egin nezake

zure burezurra salbatzeko.

HOTZAREN ORDUA

Goizeko lauretan antzigarrak tu egin dit begietan.

Ezpainak almohadan ur-negar beltza.

Galtzerdiak ipini dizkiot. Oinak bero ditu oraindik.

Irribarre egin didala begitandu zait.

Hileta-etxekoek txirrina jo dute zortzietan.

Ez dut berriz gorputz hau ukituko.

Emazkidazue bendak eta karea, ukenduak eta terrakota.

Estali gorpua gatzez.

Erraiak erauzi behar dizkiogu lehenik.

Egin diezaiogun, hortaz, zulo bat saihetsean.

Ekarri ontzi bat non odola isuri.

Larrosaren eta galburuaren andrea dugu hau.

Presta dezagun merezi duen bezala.

AU CLAIR DE LA LUNE

zeruan beste itsaso bat

hodei marotak kobrezko uharritza

eguzkia obulu glaseatua arrasbeheran

pinudian erroi baten karaka kaioa

langarra aparra belarraren uharetan

neguko zuhaitza arimaren hezurdura

ne me quitte pas

orgen karranka olatuen zartada itsasbeheran

ilargia mamitzear hondartzan ezunearen soslaia

haizeak ezer ez dakar

ez da erlojuan hogeita bosgarren ordurik

urrats gorrak tertziopelo ahaztuak niaren hartzidura

gau hutsean txalupen txikotak lutuzko zintak

izarapean ireki zaizkit mila ofiura

listuzko ibai solido batera luzatu dut pausoa

eta jausten banaiz eta jausiko banintz

zalantzarentzat tokirik hemen ez dago

gorputz izoztu honetan aupatzen naiz desberdin

okarana errea ilbete gorria

ne me quitte pas ez nazazu utzi ne me quitte pas

ISILTASUNAREN GEOGRAFIA

Hauek ditut isiltasunaren mugarri:

hozkailua, harraska eta labea iparrean,

arasa eta kaleko atea ekialdean,

trastegela mendebaldean,

eta euskal paisaien egutegia hegoan.

Erdigunean hazten naiz, arbola gardena baldosa batean.

Baldosapean leize bat hedatzen da,

mintzairaren zeinu zurtzak negu-lore dituen desegitura.

Mataza bat gomutarazten dute, pintore baten kapritxoa.

Haizeak burua eztitzen badit,

sustrairen bat azaleratu eta gora egiten dit altzora,

bularra eman diezaiodan.

Sukaldeko isiltasun goizekoa.

Fertilitatearen geografia.

INURRIA (2)

Nire bertuteak aldizka haren berri izatearen truke:

dei bat, irudi lauso bat ispiluan,

edozer telekinesiaz mugitzen.

Larunbatero joaten naiz kanposantura.

«Egun on», esaten diot, «neu naiz, inurria».

Lixaz karrakatzen dut euriak erdituriko liken horizta.

Etzan, eta marmolezko izenak musukatzen.

Altzifreek gorantz hurrupatzen naute;

harriek beherantz xurgatzen.

Odolezko hariak daude belarretan.

Hilobiaren alde banatan,

Ilargia eta Eguzkia neuri begira.

HOBIA

Jaio nintzen Bilbon, 1933ko ekainaren 5ean

eta Lekeition hil, 2002ko urtarrilaren 28an,

68 urte nituela, gazte samar, hiru hilabetean.

Obarioetako minbiziak traizioz eraman ninduen.

Hori-hori paratu nintzen, azkura jasanezina azalean.

Gibela hainbeste loditu zitzaidan

ezen zunda bat ipini behar izan zidaten bularpean,

zornea kanporatzeko.

Lasaitzearren esaten zidaten

kamisoia zikintzen zidaten orban nabarrak

betadineak eginak zirela.

Baliotzat izan nituen nire azal fina eta izaera.

Josten eta brodatzen ikasi nuen:

inizialak kirruzko izaretan, bainikak manteltxoetan.

Letra txikia neukan arren, berben amaierako buztanek

beti salatu zuten nire abizenaren adore zuhurra.

Matematikan abila nintzen txikitan.

Martiri eta santuen bizitza antzeratzen irakatsi zidaten.

Ez nintzen izan sukaldari aparta,

baina ez nuen parerik flan, kroketa eta bizkotxoginean.

Denda bat gobernatu nuen: oihalak, jantziak eta beste.

Gaztetan argal-argala, titibakoa nintzen

(horregatik ez ninduten mutilek dantzara ateratzen);

ama egin nintzenean, berriz, esne ederrekoa suertatu

(lagunek, ostera, pelargonez loditu zituzten umeak).

Ezkondu artean hankak estutzen ohitu nintzen,

eta grinaz aitaren egiten

Scarlett O’Hararen zinak oroitzean.

Beltzez ezkondu nintzen,

lili-sorta eskuan, mantelina buruan.

Itsasgizona hartu nuen senartzat.

Oginoren egutegiak, beraz, balio gutxi guretzat.

Lehorreratzen zen bakoitzean genuen ezti-gaua.

Kanpaina luzeetan argazkiak bidaltzen nizkion,

hogeitik gora berrogei urtean.

Denetan utzi zituen ezpain-markak, malko-arrastoak.

Maite nuen neuk ere, deabruaren jenioa zuen arren.

Batzuetan arrazoi barik sumintzen zen, kaka zaharra!

Baretzen zenean, besarkatu egiten nuen

eta barka eskatu. Zenbat erregutzen nion, negarrez,

beragatik, neugatik, ondo jakin barik zergatik.

Bi erditzek odolpikoak utzi zizkidaten uzkian betiko.

Semea izan nuen; gero alaba.

Batari onena eman nahi izan nion, mutiltxoari.

Nekez hartu zuen bizitzako martxa. Ondo ote dabil?

Alaba hazi nuen ametsak zaintzen diren eran.

Erraza izan zen, begia galdu zuenean izan ezik,

edo bere abortuen garaian.

Zotinka egoten ginen biok telefonoaren alde banatan.

Laster topatzen genuen kontsolazioa,

berak koadernoetan, nik neure lanetan.

Garbi izan nituen nire zutarriak:

etxekoak jagotea, aurreko eta osteko;

legeak betetzea, zeruko nahiz lurreko;

obligazioa jartzea debozioa orduko.

Belar-egoskiek laguntzen zidaten loak hartzen;

geroago pilulak behar izan nituen.

Zein ote da andre jasekoaren saria?

Esku zabaletan urre gorria:

bitsa eskuetan eta bits horren zauriak.

Orain ilunpean nago. Eskeleto bat naiz,

traje-txaketa ona eta blusa satinezkoa,

zurezko gurutze txiki bat altzoan,

feltrozko larrosa bat eta galburuak eskuetan,

ospitaleko azken opariak.

Kotoiz butxatu behar izan zizkidaten sudur-ahoak.

Nire alabatxoa hitz eta pitz ari zen

jendearen samin-agurrak hartzen,

eta bisitei azalpen gehiegi ematen, xehetasun lar.

Beti izan da formalegia, hainbesteko gizalegez hezia.

Hor goian badira granitozko aingeruak,

lauburu zizelkatuak, koroa zimelak, ikurrina.

Euriak tarras daramatza krabelin-pipilak,

harri-kirriak, letra urrekarak, oinatzak.

Hemen behean ez dago ezer.

Faltan ditut lagun minaren kontuak,

dendako apalak, senarraren zurrungak, alaba.

Iloba hazten ez ikustea izan dut zigorra,

«amuma» zelan deitzen didan ezin entzutea.

Alabaina, ez naiz kexu.

Egunsentiaren zain, bakean natza.

Zure alabak klera txupatzen du.

Zure alabak zomorroei irakurtzen die.

Zure alabak hormaren kontra igurzten du aurpegia,

umetan beldur zenean zure jertse samurrean lez.

Harearen zuloak josten ditu gauean,

hotzaren garroak lisatzen.

Egunez bere enborrari tiraka ibili dabil,

itsu, mozkorraren muxuaren antzera.

Zure alaba lixa-paperez arazten da.

Zure alaba, porlan eta lainozko trukutza.

HUTS-MINA

B.rekin egin dut topo kanposantuan (neu baino zahartxeagoa da):

—Orain dela hamabost urte etortzen naiz, zapatu guztietan. Lotan zegoela hil zitzaidan semetxoa. Bat-bateko heriotza. Fabrikara joanda nengoen ni. Beste semea ohartu zen, zazpi urtekoa, esnatu ezin izan zuenean eskolara joateko.

K. ezagutu dut plazan (neu baino gazteagoa da):

—Alabak jolasten diren tokian daude gure amaren errautsak, txakurrak pixa egiten duen txokoan, arrosondoen artean. Kanpora eta barrura ibiltzen naiz baserriko zereginetan. Berba egiten diot, edozer. Osasungarria da hildakoekin jardutea, geureak badira, jakina. Berba egiten diot, euriak nire begietan sustraiak bota nahi dituenean. Eten barik berba, paisaia mutua amaren altzoa bihurtzen denean.

Baietz egin diet buruarekin, eta Atxabalerako bidea hartu dut burumakur, etxeak har dezan nire eskea. Ze, entzun, ama, behar zaitut hondartzan ikusi lasterka, magia egiten denborarekin, eta ni pijama hutsean errepidetik zuri so, olatuen merengea begi-ninietan. Amatxu, film hartako oreinkumea nauzu: prest naukazu zure penak ostentzeko betaurrekoak lortzeko. Ama, hegazkin batek urrun daramatza evax, belcor eta margaret astor kargamentuak. Ama, behar zaitut barreka ikusi hondartzan, eskua eskuan, eguerdi gordinean.

L’ART DE MOURIR

Hatz erakusle bat ni seinalatzen.

Epaile bat nire bekatua idazten:

«Lotan zegoela hil zen.

Hil zen bakarrik utzita».

Erromero-alkoholez egurasten nion gela,

mesanotxea botikaz eta albistez hornitzen,

baina birika ahulen karraska urtsuak

uxatu egiten ninduen aldizka.

Oin-puntetan hurbildu nintzaion bezperan.

Honela joango balitz, egin nuen,

bere estiloan, gerrarik eman barik,

hain Ane, hain ama eta hain santu.

Ireki zituen begiak, egin zuen irri,

morfinaren jabala neuri eskaini.

«Zeu zara nik gehien maite dudana»,

esan zidan, «zeu, laztana».

Neu ninduen maiteena, neu nahiena;

baina ni lokartu egin nintzen beste gelan,

ume mizke kikil mainatia,

bera okadaka inor gabe ito zenean.

Ez nuen ikusi ez izar-hautsik,

ez oihal zarpailik zeruetara igotzen.

Tentelduta zegoen alaba, tupustean

deitura bat inon txertatu ezinik: ama, ama, ama…

Gaur, orbain horizontalen egunetan,

eskuak mahai gainean jartzeko sasoian,

ezin atzen ordu haietako sasiak garbitu,

baina etorri nator neure loreen galdez.

Oinei urlasterrean eusteko ordu honetan,

txori herbala ni, hegoak dar-dar,

haren gerizari xuxurlaka. Eta deiez:

mesedez, mesedez, mesedez...

L’ART DE VIVRE

Hamabietako kanpaiek abisatu didate, hara hor ba,

ahaztu egin zaidala zugana igotzea. Lastima.

Estimatua zenuen beti maiatzeko lehen domeka.

Seinale ona da seguru, urteak joanda,

kontuan izanik ia nire argazkia sartu nizula hilkutxan.

Nola edo hala zurekin irautea zen kontua.

Eman ditut zure arropak, eau de rochas aztarnetan

zu igartzeagatik luzaroan erabili eta gero.

Urteotan izan naiz zaharrago, tristeago, gizenago.

Obariotik obariora iragan zenidan marka:

erruaren igitaia, hosto latz eta samurren paisaiak,

ondare iragangaitza, monologue intérieur.

Zer diotso orain eguzkiak sukaldean isiltasunaz

idazten ari den andre honi, munduaren nekagarri?

Nahi dudanetik ezer ez dut, momentu hau salbu.

Zure ilobak surfean dihardu Karraspion,

ile luzea darabil, baxua jotzen, ez du ezer kontatzen.

Neguko haizeak badakizki sobera etxeko gauzak.

Jar dezadan begi akituon lausoa irla osteko lerroan,

urezko haranetan kitatuz hartzekoak eta zorrak.

Zer da, ba, heriotza, distantzia hau ez bada?

ZAPITXO INTIMOAK

Kuzkurtu egin zinen,

nire baitan kukutu, fetu bat bezala.

VIOLA FISHEROVA

Egunen batean esnatuko banintz

(kasualitate hutsez)

ez presarik izan, ez begirik ireki.

ez dira-eta urrun izango

huntzorria, lore apartsuak.

Emadazu musu eskuekin, itsuka.

Gatza emango dizut nik gosari, urre zuria.

ezinaren ur erabilian.

zure eskua

eguzki txiki bat nire eskuan

lasai hemen naukazu dio

metro erdi honen beste aldean

ez dut nahi izango zuk nahi ez duzunik

nahi izango dut zuk nahi baduzu

kirikino bat daukat hotzikaraz sabelean

zure eskuak goratzen nau errauts artetik

zeru-muga berria

ogi-mamia

bakardadearen zubia

ALUKO BILOA

Igandea apiril pozoituan.

Aitortu zizun, zure eskua bere eskuetan hartuta,

prest zegoela zu besarkatzeko,

jartzeko zeuk tokia eta eguna.

Hostoak jolasean zebiltzan terrazan.

Ez zintuela maite, hori esan zizun,

baina desio zintuela

eta bazekiela zer den basamortua.

Biluzik ikusiko zaitu gaur lehen aldiz.

Belaunak tolestu dituzu, burua makurtu.

Artaziak eskuan, dudan zaude.

Ebaki duzu bilo pixka bat.

Aztertu dituzu ezpain jada hezeak.

Ile zuriak, kanak.

Atea ireki duzu gero.

Sartu zara logelan.

Lore zuriak, kalak.

KALADUN LOGELA

Astebete da hizketan aritu zinetela

hotel bateko logela zurian.

Zure hatzak haren hatzak birpasatzen,

haragi zati horiek munduaren mastak bailiran.

Koadro handi bi zeuden gelan, bietan kalak.

«Gogoratu, gero gogora dezagun», agindu zizun.

Gaur zerbaiten bila miatzen dituzu eskuak.

Eskuak aztertzen deus ere aurkitu gabe.

Zehatz gogoratzen dituzu kalak,

kala-sorta zuri estuak, ordu hutsen erretratuak.

BARATZEKO DEIA

Zatoz, baratzean itxaroten nago.

Izan dezagun arrasti luze bat.

Bada mahaian zer jan, zer edan;

erleak erne hirusta artean;

limoiak eta daliak txabola aldean;

itzala parrapean, besarkada bat bezala.

Palmondoa eta putzua oasia ditugu;

zuretzako denda bat da nire gorputza.

Zatoz, ortuan nauzu zain.

ARRAINAREN EGARRIA

Ez negarrik egin. Har zaitzala xeruenak,

zure izenari bainarik aterako ez dionak,

olatu-erdi zer den dakien batek,

almibar bihurtzen zaituen hitza esan diezazunak.

Edonork balio dizu. Edonorentzat balio duzu.

Merke eskaintzen zara.

Atzo bere urtebetetzea.

Eulitzar bat pausatu zen zure leihoan.

Ez du alde egin oraindik.

Hori ere zure epelaren apopilo.

Barikuak eztanda egin du alkitranezko burbuilaz

lur toilak zapalduz zure tripetan.

Otso batek arbia errun zizun bular artera,

fosforozko pusla barnehutsak.

Eta zu hor. Ahoa ireki, ahoa itxi.

Arrainaren egarria zurea.

Ura telefonoan zure ahotsa.

Edalontzi bat dago mesillan.

Hari begira hartzen nau loak.

Ohea urak hartzen du.

Kamisoia blai, banoa

itsasargi baten pareraino,

non zu zauden, niri email bat idazten.

Subject: «Ura, mesedez».

(nire ahotsa ba ote da zuretzat ura?)

Kristalak, zoruan, zure izenaren errepika.

Hurbildu zara,

sagarra eskuan.

Muxu nik sagarrari,

belauniko, hankei besarkaturik.

Metal-ura tuan,

ezpainen urrakada.

Esaten dizudan hitza

eta inoiz entzuterik ez dudana.

Murmurio bat, trago zuria,

iruntzitara jartzen nauen zure hazia.

Amodioa zera denean:

argia piztea gela huts batean.

Izan gabe ere hemen zen,

gosearen zelaian. Baina etorri zen.

Arratsalde xaloa hondartzan:

konpotazko hodeiak haitzen parean.

Irribarre zuk jendeari ur ertzean,

gaixo terminalaren fedeaz.

Ilundian afaria baratzean. Lagunak.

Kalak mozten zenbiltzan, mahairako.

Hurbildu egin zitzaizun

eta isilka esan: «Hara, gure loreak».

Masailean musu bat eman zizun, alai.

Eskuan zenituen artaziei so geratu zinen zu.

Halakoxea da bera, alaia.

Halaxe onartzen duzu, ermitauaren burujabetzaz.

MAMUAREN ESKEA

Hau maitasun hau, haize-larrosarekin dantzatzen den maitasun hau, datarik gabeko maitasun, itzalez bilbaturiko maitasun, maitasun hain traketsa, maitasun kontrabandokoa, gurpil gaineko, etxerik gabeko, mahaian prest jarritako, ordua jarritako hau maitasun hau.

Hau maitasun hau, maitasun hau maitatze hau, lerda-maitasun hau, sorgin-maitasun hau, puta-maitasun hau, alfonbra lako maitasuna, itsulapikoa eta isuna, maitasun beldurgarria, maitasun gozagarria, etorri datorren maitasun, joan badoan hau maitasun hau.

Hau maitasun hau, beste alde honetatik maitatu behar hau, letrazko maitasun, bitsezko maitasun, saretik zelataturiko maitasun, funanbulista mendiko botak jantzita, eskalatzailea tulezko arnesa jarrita, maitasun kausa bakoa, maitasun ondorio bakoa.

Hau maitasun hau... Barkatu, arren, hau maitasun mamu hau.

HATZETAN GERATZEN DENA

Autoa. Bostak eta hogei. Eguzki-galdatan. Hatz bat miazkatu dizu. Begiak itxi eta ireki egin dituzu. Ireki eta itxi egin duzu ahoa. Arrain normalek bezala. Koloretako arraina zu, bilo zuria aluan. Busa. Seiak laurden gutxi. Aire egokitua. Hatza zeure listuz birpasatzen duzu. Haren keinu zalua metabolizatu nahirik. Organiko egin nahirik haren lika galdua. Arrain kutsatuek bezala. Arrain sorgorra zu, fuela maskurian. Ekaina, arraina.

EOLIA

Mitoak dio Eolia lorez beterik zegoela.

Hostotsu irudikatzen dut uharte hori, nire pubisa lez,

baina alua mehetu zait jada, bular-muturrak zurbildu.

Eolia jitoan omen zebilen hara eta hona,

sekula inor bertara ez itzultzeko eran.

Ni ere banaiz Eolia bat; irrikaz, ordea, aurki nazazun,

betazalak argiz apaindurik, ahoa zeure gustuko esaldiz.

Oker dihardut, baina, oker dihardut.

Ez naiz Eolia eta ez nabil nora ezean.

Zu ez zara nire fruituz elikatzen.

Zuk ibilitako urak ez dira itsaso eskerga hauek.

UDAKO AFARIA

Aurtengo udan belarritakoak galdu ditut auto batean,

aurrena bat, gero bestea, biak gau berean.

Biharamunean neukan ontzi baten bela

sabelaren ordez; eta izenaren ordez, tatuaje bat

(zeruan diseinatua, infernuan bedeinkatua).

Baita urrakada bat ere titi batean.

Ilargia aldatu egin zen gauerditik laurak artean,

ardotik zilarrera: zisku bat, erdia plasma, erdia nitrato.

Kristalak lausotu ziren, oilarrak birritan jo zuen,

atzazal bat apurtu zitzaidan, ezpainak denak zolitu.

Nire sosten berria, enkajezko txotxongilo gorria,

ezker besotik zintzilik denbora guztian.

Gaztetxoa naiz, eta laburra da bizitza.

Haragia murtxikatzen dut, jatun,

neska handi-handia egiteko.

PLAISIR D’AMOUR

nire gorputzaren gatza bero busti zuri izara artean

nahi nuke gatza izan zure elurrean

gatza zure ur gezan ura zure egarrian

gatza izan ezerk ase ez zaitzan

pelikano beltzak mokoa aluminiozko izurretan nola

halaxe barneratzen naiz zure urloan zer jan bila

mezu batekin asebetez memoriaren arrainak astebetez

state streeteko buganbileak kale kareztatura nola

halaxe ni orriz orri gorri zure gatzagara amiltzen

eguzkia hatz mehez korritzen bizkarrean

zure gabezia zintzurrean

kaian haize-larrosa bat ni tente haren erdian

merkatuan gizon bat erramu bat eskuan kalak

kalak kalak kalak enchanting moment hoteleko tea

chacun pense ce qu’il veut

c’est la poésie même et rien de plus et rien de moins

trenek gaua asaldatzen eta zure sms-ek tupustean loa

nekatuta nago baina

musu bat ematera joango nintzaizuke

bat bakarrik laurehun eta bost

urratsak moketan txalupatxoen koadroak hormetan

jengibre-krema aldaketan kosk kosk kosk kosk

bazekitenez begiek begien itzalak leitzen

oroi zaitez hatsaz eta lerdeaz

eta ez nazazu begiratu histuraz

gorde ezazu ihien marmarra laranjondoen brisara

gurea ez zen hiriaren aterpean laztanen hotsa

sous la lune de collioure je rève avec un loup

qui joue à ma poitrine et se baigne dans ma soupe

oh mon cher ami du regard caressant

le voyage jusqu’ici assez interessant

jusqu’ici jusqu’ici jusqu’ici stop

MAHAI-JOKOA

Berbak aurrezten dituzu, ekintzak lehenesten:

ez dakizu esaten eta ez dakizu egiten.

Beti erdi jantzita laztandu behar hau ez da milagro,

egunero mahai-joko bat bada bizitza.

Zu eta biok topatzen garen gunean ez da zin-hitzik.

Apustu egiten dute, etsirik, zoriaren tximeleta gangarrek.

Astiro errepide galdu hartan, autoan antenarantz,

muinoan txilar haragigabetua eta

zementu-bloke bat non gorputzak bermatu.

Haren lepoak atxiki ditzake zure musu gris guztiak

nola hareazko zeru horrek hodeiak oro,

argirik gabe, izenik gabe.

Miazkatu, laztandu, dena da urrun.

Negua, 16:00ak, zure burua haren sorbaldan,

uste onik gabe, barrerik gabe.

Beti geratzen zaio erlus lehorra begietan,

narrasti tristeen ezkatena lakoa,

otso larrutuak isuri bako malkoa.

Otoi dagizu eman diezazun musu hatz-puntetan,

nahikoa da pa bat atzamarretan, funtsezko ikurra

agur esateko une zehatz horretan.

UNE DANSE DE FOLLIE

Gaur ere hartu dizkizu eskuak. Oraingoan patu onik ez leitzeko. Men egin diozu haren nahiari. Ez da gure ahala nor maitatu.

Gardena da sala, gardena dena. Txilioka otsaileko eguzkia leihoetan. Sofak hartu zaituzte akuario baten gisa. Zaude, gauden. Azken habitat bat dauka mindurak.

Betazalekin laster arnastu duzu izerdiek hedaturiko bafa. Gero botaka egin duzu, Mirentxu: lorazepam, ipurtargiak, ardo-negarra.

Zokoz zoko zabiltza zulo bila. Uluka zulo bila. Errezel artean zabiltza ate bila. Uluka ate bila. Dantza itzazu artaziak eta mihia, triskatu josturak eta burbuilak. Hil bitsa.

Maite ez zaituelako nahiko zaitu. Gurtuko du zure egikeren segurtasuna. Écoute-moi, tu le sais bien: je ne regrette rien. Hutsetsiko mugetan soilik leher litekeen bizia, musu abisalen tinta, hau guztia.

Itxi egin da ostatu zenuen eskua, itsaspeko leizea argiaren txerari bezala. Zerk eusten zaitu orain, zure oin astunek izan ezik? Nork esango gozo haren izena, zeuk esaten zenion eran? Milaka espora antzu hegaldaka goizero, hiritik herrira, ezdeusak.

Ez diogu eman munduari bueltarik.

Mesanotxean ez zegoen saririk.

Telefonoa joka bulegoan.

Usoak urrumaka espaloian.

Zu maitatzea zen izotz artean saltoka ibiltzea,

haize zorrotzaren deiei baietz, baietz esatea.

Antsiatzea urmaelen bat-bateko krakada,

animalia-larrua glaziarren oinetan pozik uztea.

Eta beste antartikan, tipula nahiz arima zuritzea,

geranioari eta bizitzari lurra aldatzea.

Itsasbeheran azaleratu egin da uharritza,

balea zaurituz bete zaizkigu ametsak.

Ospeldurak limoiz igurtzi ditut zure hil-beilan,

soinekoak urratu eta erauzi ileak.

Zer hartu opari haietatik? Gabetasuna eta

zure bihotzak buruari ostutako eromen leuna.

Orain loratzen ari zait azal hauskara:

ez zara jai, ez zara gai, ez zara zor, ez zara inor.

Ahanzturak milikatuko dizkigu erraiak.

Elipsien puzzle bihurtzear dugu memoria.

Ez nizun, haatik, eskatzen nik askorik.

Eguneroko deia, guraizan sinple hori,

bide bat heriotzarantz, giltzarik eta obulurik barik.

Zure atzazalekin itzartu, eta barre egin zeu zarelako.

Geratuko nintzateke zurekin, jakitearren

nola altxatu ohi diren lau eskutara gauaren aiurriak.

Izaretan buelta hartu begiak itxita, besapeak irekita.

Sorbaldetatik hara antzerki-oihal sinplea da dena;

monosilaboak paisaian zu, ni.

Algak eta lastoa jan zure bularretik,

hatz bat nire zilborrean duzula

galga txiki bat lez, itsu-makila bat lez, arkatz bat lez.

Zure izena hartu begiekin,

agurraren odola garbitu zapitxoekin,

adurrez egin didazun arropa airean lehortu.

Hala eta guztiz ere, edonon eta edonoiz,

fereka bat lortu.

ENTROPIA

Zeta-harrak aurkitu ditut limoi-arbola ondoan. Euren haria kiribildu dut hatzean, soineko berri baten hasikina balitz lez. Armiarma-sare hautsi bat dago putzu gainean, luma bat kala berrietan. Elkarrizketa isila sumatzen dut haien artean. Dena lehenago bezala, eta dena hain bestela. Aldaketak infinitesimalak dira.

Bitsaz pentsatzen dihardut. Neure burua irudikatzen dut itota itsasoan, bainuontzian, errekan, odoletan ezpainen ertzetatik... Urtinta da jario hori, zer bestela. Tinko oratzen diet mundua ikusteko dudan begi bakarrari, hilobi bateko egonaldiei, lurmenean durduzatzen diren agurrei, gorputz honi, ahotsaren oreari, borondateari, oreka kimiko honen konstante guztiei. Taxidermiarekin konpara daiteke ariketa hau.

Hodeiak berdintsu lekualdatzen dira. Iltze batez M.A. idatzi dut lurrean. Etorriko dira berriz euri zeharrargiak. Telefonoak jo du. «Plaisir» deitzen dit norbaitek, «Plaisir, non zabiltza?». Paradoxa aipagarria, pentsatu dut barrezka, liburu honetako lehenbiziko poemaz oroituta (Pleasure da nire perfumearen izena). Deia moztu dut, erantzun barik.

Inork ez du etorri behar izan nire hezurren bila. Inork ez ditu ikusi nire hegatsak ihartzen. Gauak zirenean txatarrezko gurdiak, intsektizida-sunda. Egarriaren zurdak berdindu ezinik burua alde baterantz zintzilik nuenean, marioneta.

Mahats-aleak hozkatuz nagoen artean dator gaua. Amilotxa horma gainean txistuka. Olatuak ditut gogoan. Azidoen eta gatzen garapena. Hibridazioa: ardo eta errautsena. Entropia. Etorri da amodioaren tolesetan. Taxutu da gorrotoaren kerruetan. Eratu da galdemenaren magalean. Gorpuztu da ezaintzaren ispiluetan. Zorutik hazbetera ibilita, nora ezean. Hegan jaurtikirik zapatak airean. Molekulei mugagabe matxinatzen utzita. Errenuntziorik egin gabe ustel-usainari.

Nire itzalak ez nau ukatuko. Poesiak maite nauela dirudi. Koaderno hau itxi dut 2010eko uztailaren 4an, 20:50ean, igandearekin.

Min itzela dut eskuetan.


Lagunak-ek 0 – Athletic Clubek 1

HasieraAlbisteakLagunak-ek 0 – Athletic Clubek 1

Iñigo Juaristi entrenatzaileak honako hamaikakoa aurkeztu du Lagunaren aurka:Ainhoa, Vanessa, Marta M., Itziar, Guru, Tzibi,…

Iñigo Juaristi entrenatzaileak honako hamaikakoa aurkeztu du Lagunaren aurka:Ainhoa, Vanessa, Marta M., Itziar, Guru, Tzibi, I.Murua, Orueta, A.Olabarrieta, Ibarra eta Eba.

Aulkian Andere, Uriagereka, L.Zabala, Jessi, Zarate, Lorena eta Erika daude

Lagunak: Mariatxi, Carmen, Ainhoa, Gemma, Ohiane, Elena, Ana, Jainone, Irene, Uxue eta Tiara.

Aulkian María, Maite, Sandra, Amaya, Txuki, Ainhara eta Txiki daude.

Epailea León Laviña izan da. Marrazainak García Palazuelas eta Fernandez Trueba izan dira.

Zelaia: Oso txarto

(37′) Txartel Horia Irenerentzat

(46′) Aldaketa: Erika Gururen ordez.

(47′) Ebaren burukada, baina kanpora.

(48′) Txartel horia Carmenentzat

(54′) Tzibiren jaurtiketa ederra, baina kanpora

(62′) Itzik eta Olabarrietak bi jaurtiketa egin dute baina kanpora

(67′) Aldaketa Lagunak taldean: Ainhara Ireneren ordez.

(70′) Txartel horia Arrate Oruetarentzat

(71′) Aldaketa Lagunak taldean: Txiki Tiararen ordez

(72′) Txartel horia Tzibirentzat

(90′) Itziren Gola: 0-1


Adas Asistencia Domiciliaria | Adas Etxez-etxeko Laguntza

15 urte betetzen ditugu pertsonak zaintzen.

etxez-etxeko laguntza

2000. urteaz geroztik pertsonen zaintzan lan egiten duen enpresa gara. Gure helburua adineko pertsonak etxean bertan mantentzea da, beharrezko arreta eta zaintza guztiak emanez, familiaren gainkarga arintzeko, eta horrela, familia-gune osoaren ongizatea bideratuz eta BIZI KALITATEA hobetuz.

Arreta pertsonala

Garbitu eta pixoihala aldatu, jantzi, mobilizazioak, laguntza otorduetan, sendagaiak behar bezala hartu…

Gizarte-laguntza

Adineko pertsonaren oreka pertsonal eta emozionala sustatu, gizarte-harremanak sustatu, komunikazioa suspertu…

Etxeko laguntza

Egokitutako menuen plangintza egin, erosketak egin, otorduak prestatu, oheak egin…

Ile-apainketa, podologia, masajista eta musikoterapia zerbitzuak eta gizarte eta osasun zerbitzuak ere eskaintzen ditugu.

Pertsonetan espezializatuta:

Endekapenezko gaixoak

Dibertsitate funtzionaleko pertsonak

Ospitalizatutako pertsonak

Zentro publiko eta pribatuetan bizi diren pertsonak

Minbiziaren diagnostikoa duten pertsonak

Buruko gaixotasuna duten pertsonak

Gaixotasun kronikoren bat duten pertsonak

Adas-en asebete beharreko beharren bat duten pertsonak zaintzen ditugu, etxean bertan zein etxetik kanpo.

Zure senideak zainduz, zu ere zaintzen zaitugu

Andia Kalea Nº2, 2º bulegoa 1ª - Donostia 20004 Gipuzkoa

Tfnoak: 943 42 69 66 - 650 315 005

info@adasasistencia.com


Gipuzkoako enpresa sarearen aukerak, balio diferentziala eta iraunkortasuna sustatzeko programa - GOIEKI · Goierriko Garapen Agentzia ·

Gipuzkoako enpresa sarearen aukerak, balio diferentziala eta iraunkortasuna sustatzeko programa

Azken Eguneratzea: 13 Ekaina 2022

Sustapen Ekonomiko, Turismo eta Landa Ingurunearen Departamentuak Gipuzkoaren suspertze ekonomikoa bultzatu nahi du, enpresen lehiakortasuna sustatuz, enpresa-portaera aurreratuak eta iraunkorrak sustatuz eta gure politika industrial eta ekonomikoaren nortasun-ezaugarriak indartuz, herrialde eta lurralde gisa. Azken finean, pertsonen aberastasuna eta ongizatea modu iraunkorrean sortzea bermatuko duen Gipuzkoa bat sustatzea.

Programak eranskin hauek ditu:

II. eranskina: Aukerak eta gaitasunak balio eremuetan eraldatzeko proiektuak. Informazioa.

III. eranskina: Enpresa jardueraren jarraipena bultzatzeko proiektuak. Informazioa.

IV. eranskina: Enpresen arteko lankidetza dinamikak artikulatzeko proiektuak. Informazioa.

V. eranskina: ekonomia zirkularra enpresa-jardueraren balio-kate osoan integratzeko proiektuak. Informazioa.

VI. eranskina: Ekonomia sortzailea balorizatzeko proiektuak. Informazioa.

VII. eranskina: garapen iraunkorraren helburuak sustatzeko proiektuak. Informazioa.

VIII. eranskina: Gipuzkoako ekosistema sozioekonomikoan ezagutza sustatu, sortu, transferitu eta partekatzeko proiektuak. Informazioa.

Eskaerak aurkezteko epea deialdi hau Gipuzkoako Aldizkari Ofizialean argitaratu eta biharamunean hasiko da eta 2022ko ekainaren 17an amaituko da.


Aurkezpena - KomunikaKomunika

Home / Aurkezpena

Prof. Sandra Usin, Komunikazio Korporatiboko Masterraren Zuzendaria

Duela urte batzuk erakundeetako komunikazioa kudeatzeko ezagutzak eta abileziak dituzten profesionalen beharra handitzen ari denaz ohartu ginen unibertsitatean. Honetaz gain, teknologia berriek gure gizarteko harremanen ekosistema berria eragiten dute non edozein helburupeko gizataldearen kudeaketan komunikazioak etengabeko hazkundea eta garrantzia duen. Egun inork ez du komunikazioaren gailentasuna zalantzan jartzen, baina organizazioen komunikazioa era integral batez kudeatzeko profesionalen gabezia dago.

Zenbait ezagutza-arlo desberdinetatik (publizitatea eta harreman publikoak, kazetaritza, ikus-entzunezko komunikazioa, baita soziologia eta psikologia ere) eremu profesional hau hartu nahi duten profesionalak sortzen ari dira. Gure Komunikazio Korporatiboko Masterrak profesional horien beharrei erantzuten die, hau da, komunikazioa kudeatzeko baliabide eta ezagutza partzialak dituzten profesionalek komunikazioa era integral eta global baten bidez kudeatzeko prestakuntza har dezaten. Helburu honekin gure masterreko ikasleriaren zerbitzura ezagutzak eta esperientziak antolatu ditugu, komunikazio era integral batez kudeatzeko erronkari erantzuteko prestakuntza, hain zuzen.

Masterra bukatu ostean ondorio hori ikaslearena izan dadila espero dugu, hau da, edozein organizazioan komunikazioa kudeatzeko gaitasuna duzula zuk ikustea eta, aldi berean, zuk beren komunikazioa kudeatzeko profesional egokia zarela adierazten jakitea.

Zorte ona eta animoa eginkizun horretan!


Heziketa | SD Eibar - Web Oficial

SD Eibar Fundazioak zuzentzen duen Formakuntza Zentroa Ipurua estadioaren ipar tribunan kokatzen da. Bi gela ditu Indalezio Ojanguren kalean, beheko solairuan, eta kirola eta hezkuntza uztartzen dituen proiektu berritzaile baten emaitza da.

Formakuntza Zentroak prestakuntza-programa berezi bat eskaintzen hasi zen 2015-16 ikasturtean. Prestakuntza hori Liga guztian estadio batean ematen den bakarra da. Alde batetik, prestakuntza akademikoari dagokionez, futboleko aditu izateko ikastaro bat eskaintzen da Euskal Herriko Unibertsitatearekin elkarlanean. Bestalde, kirol-arloko prestakuntzari dagokionez, oinarrizko mailako eta maila aurreratuko futboleko entrenatzaile-ikastaroak ere ematen dira, Gipuzkoako Futbol Federazioarekin batera.

Argibide gehiago nahi badituzu edo zalantzak zein galderak badituzu, jo ezazu honako helbide honetara: fundazioa@sdeibar.eus

FORMAKUNTZA ESKAINTZA

SDE / JARDUNALDIA "Harrobiko lana taldeko kiroletan: Akademia ereduak"

SDE / UPV/EHU UDA IKASTAROA

SDE / FUTBOL KLUBEN KUDEAKETAN ADITUA

SDE / ROBOTIKA IKASTAROAK

SDE / FUTBOLEKO ENTRENATZAILEEN OINARRIZKO IKASTAROA (UEFA B)

SDE / FUTBOLEKO ENTRENATZAILEEN IKASTARO AURRERATUA (UEFA A)


Uztailean zehar, Udaleku irekiak 3-11 urte bitartekoentzat antolatu ditugu eta Gaztelekuan ere izango da aukera 12-17 urte bitartekoentzat.

Igeriketa ikastaroa ere martxan jarriko dugu.Hau uztailaren 10etik 28ra izango da.

Informazio gehiago atxikitako orrian duzue.


Ez Da Musik elkarteak Larreko-ren bertsuak argitaratu ditu — Euskal kultur erakundea

Hemen zaude: Hasiera › Albisteak › Ez Da Musik elkarteak Larreko-ren bertsuak argitaratu ditu

Ez Da Musik elkarteak Larreko-ren bertsuak argitaratu ditu

Senpereko Ez Da Musik elkarteak Jean-Pierre Soudre “Larreko” senpertarraren bertsu bilduma argitaratu berri du. Denetan, 160 bertsu bildu dituzte. Liburua Senpereko liburudendan eros daiteke, bai eta posta bidez ere.

Jean-Pierre Soudre "Larreko" 1924an sortu zen Senperen. Laborari honek hitzak eta euskara errotik maite ditu. Bere bertsuetan, Senpere, bere haurtzaroa, laborantza, erlijioa aipatzen ditu, besteak beste.

Liburua Senpereko liburudendan eros daiteke 5 euroren truke. Postaz eskuratu nahi duenak aldiz, 9 euroko txeke bat helarazi behar du ondoko helbidera : Pierre Ithouria - Olasogaraia - Laparrenea bidea - 64310 Senpere.

DR


Gipuzkoako Hitza | Asteko Gaiak Archives - Gipuzkoako Hitza

ekainak 23 | Albisteak, Asteko Gaiak, gipuzkoa, Gizartea | 343

ekainak 16 | Albisteak, Asteko Gaiak, gipuzkoa, Politika | 1220

Umearen garapena ardatzean »

ekainak 09 | Albisteak, Asteko Gaiak, gipuzkoa, Gizartea | 1155

Konfiantzaren Pedagogia deitzen diote batzuek, Pedagogia Aktiboa ere bai, Azpeitian Kimu izena jarri zioten… Izenak izen, Haur Hezkuntzaren eraldaketa pedagogikoa ari dira egiten 60 ikastolatan (Gipuzkoan 26 dira), eta, horretarako, Haur Hezkuntzarako Ikastolen Elkartearen Proiektua dute ardatz. Proiektuak marko bat zehazten du, eta ikastola bakoitzak, bere behar, kezka eta baliabideen arabera, proiektu propio bat landu behar du, eraldaketa gauzatzeko. “Guk garbi daukagu ikastola bakoitzak bere proiektua egin behar duela; elkarteak marko bat jarri du, eta denok norabide berean joan behar dugu, baina bakoitzak marraztu behar du bere bidea”, esan du Beñat Azurmendi Ikastolen Elkarteko Haur Hezkuntzako eta Prestakuntzako arduradunak.

Pisua zama izan ez dadin »

ekainak 02 | Albisteak, Asteko Gaiak, gipuzkoa, Gizartea | 764

Osasun arlokoak eta medikuak mezu bera ari dira errepikatzen behin eta berriro: umeen obesitatea asko ari da hazten azken urteotan, eta osasun arazo gisa tratatu behar da. Gipuzkoako daturik ez dago, baina Euskal Autonomia Erkidegoko datuak kezka eragiten du medikuen artean.

maiatzak 26 | Albisteak, Asteko Gaiak, gipuzkoa, Gizartea, Politika | 94

Lana euskalduntzeko lanak »

maiatzak 19 | Albisteak, Asteko Gaiak, gipuzkoa, Gizartea | 484

Eskualde euskaldunenetan ere agerikoak dira lan mundua eta harreman sozioekonomikoak euskalduntzeko zailtasunak. Lan mundua ez ohi da inguru euskalduna, langileak zein enpresako zuzendaritza hala izan arren. “Harreman informalak, langileen artekoak, euskaraz izaten dira, modu naturalean; baina harreman formalak, bilerak eta, batez ere, idatzizko komunikazioa gazteleraz dira, hori ere modu naturalean”, azaldu dio Hitza-ri Iker Salaberria Euskararen Gizarte Erakundeen Kontseiluko ordezkariak. Hori irauli nahi du Kontseiluak, eta 2013tik ari dira horretan, Lan Mundua Euskalduntzeko Konferentzia egin zutenetik. Horretarako, eragileak identifikatu zituzten lehenik (enpresak, langileak, bezeroak eta administrazioa), eta lan ildoak zehaztu zituzten. Orain, lau eragileak lanean batera jarri nahi dituzte, eta Urola Kosta hautatu dute esperientzia pilotu bat abiatzeko.

maiatzak 12 | Albisteak, Asteko Gaiak, Ekonomia, gipuzkoa, Gizartea, Politika | 155

maiatzak 05 | Albisteak, Asteko Gaiak, gipuzkoa, Gizartea | 218

apirilak 28 | Albisteak, Asteko Gaiak, gipuzkoa, Gizartea | 176

apirilak 21 | Albisteak, Asteko Gaiak, gipuzkoa, Gizartea, Kirola | 2024


Indarkeria matxista lantzeko gazteentzako saioa - Agenda - Asteasu

Urriaren 26an, 19:00etan, emango diogu hasiera herriko gazteekin indarkeria matxistaren gaia lantzeari, Arremanitz kooperatibako kideekin. Lehendabiziko saioa izango denez, garrantzia emango diogu talde-kohesioa lantzeari eta gaiak eskatzen duen konfiantzazko giroa sortzeari.

2 ordu inguruko saioa aurreikusten dugu, indarkeriaren gaira lehen hurbilpena egiteko. Indarkeriaren inguruan zabalduta dauden mitoak kuestioan jarriko ditugu, eta gizon eta emakumeok gai horrekiko izan ditzakegun bizipenei ere toki egingo diegu. Gure saioetan garrantzia berezia emango diogu epairik gabe elkar entzuteari, iritziak trukatzeari eta elkar aberasteari.


Zerbitzuak | 2klik

Web Diseinuan eta Diseinu Grafikoa espezializatutako taldea osatzen dugu. Diseinu guztiz pertsonalizatuak egiten ditugu, beharizan bakoitzera egokitutakoak. Ez dugu plantillarik erabiltzen.

Proiektu bakoitza hurbiletik ezagutzea, aztertzea eta eraldatzea gustatzen zaigu. Lehen zirriborotik, inprimaketaraino, burubelarri jarduten dugu elkarlanean emaitza onena izan dadin.

Azpiko ataletan nola lan egiten dugun ikus dezakezu.

Gure pasioa. Zure proiektuentzako leihoa mundu guztiak ikus dezan.

Baliabide modernoenetan oinarritutako webguneak egin eta kudeatzen ditugu.

Zure ideiei forma eta kolorea emango diegu. Formatu digitalean zein euskarri fisikoan: paperean, lonan, telan… Bitarteko ezberdin askorekin lan egiten dugu prezio lehiakorretan.

Alor ezberdinetako profesionalekin lan egiten dugu proiektuak hala eskatzen duenean.

Programatzaile, argazkilari edota ilustratzaileekin egiten dugu lan.


JAKINen erregistratuz gero, albisteen iruzkina egin eta baliabideak zein produktuak jaitsi ahal izango dituzu.

* Erabiltzailea: Balioa jarri behar daGehienezko karaktere-kopurua gainditu da.

* * Gutxienez, 9 karaktere eduki beharko ditu. Balioa jarri behar daEz da gutxieneko karaktere-kopurua jarri.Gehienezko karaktere-kopurua gainditu da.

* Pasahitza errepikatu: Balioa jarri behar daBalioak ez datoz bat.

* Izena: Balioa jarri behar daGehienezko karaktere-kopurua gainditu da.

* Abizenak: Balioa jarri behar daGehienezko karaktere-kopurua gainditu da.

* Enpresa: Balioa jarri behar daGehienezko karaktere-kopurua gainditu da.

* Hiria: Balioa jarri behar daGehienezko karaktere-kopurua gainditu da.

* Herrialdea: Balioa jarri behar daGehienezko karaktere-kopurua gainditu da.

* e-posta: Balioa jarri behar daFormatua desegokia da.Gehienezko karaktere-kopurua gainditu da.

Nazioarteko aurrezenbakia + telefonoa edo mobila.

Adibz. : (034) 944555555

Adibz. : (034) 666554422 Balioa jarri behar daFormatua desegokia da.


Bidaiarientzako ikastaroak - Instituto Chino de Gipuzkoa

Bidaiarientzako ikastaroak

Txinarako zure bidaiarako prestatzen zaitugu!

Ikastaro hau Asiako herrira zuen kontura bidaiatu nahi duzuenentzat zuzenduta dago. Oinarri txikienak|minimoak izan ditzazuela herrian ondo moldatzeko sortuta dago espresuki: agurrak, eguneroko bizitzako ohiko ordutegiak, treneko, autokarreko edo hegazkineko txartel bat irakurtzen ikastea, oinarrizko protokoloa… Ikastaroak 2 orduko 5 saio ditu. 10 pertsonako talde txikiena.


Herritarrak errenta aitorpena euskaraz egiten duen bakoitzean administrazioa euskalduntzeko pausuak ematen ari dela gogorarazten du Udalak

Bermeoko Udalak bermeotarrak errenta aitorpena euskaraz egitera gonbidatzen ditu, modu naturalean eta inolako trabarik gabe urtero egiten dugun aitorpena euskaraz egin dezaten.

Udalak gogorarazten du, herritarrak errenta aitorpena euskaraz egiten duen bakoitzean administrazioa euskalduntzeko pausuak ematen ari dela.

Aurten banketxeetan errenta aitorpena egiteko aukerarik ez dagoen arren, beste bide guztietan euskara erabili daiteke. Alde batetik, autolikidazio proposamena jasotakoan eta hau onartzean, errenta aitorpena euskaraz egin gura dela adieraztea baino ez da egin behar, telefonoz zein Internet bidez, eta aurrerantzean, ogasunak agiriak euskaraz bidaliko ditu.

Bestetik, Internet bidez egiten denean, errenta programaren euskarazko bertsioa deskargatu eta hobetsitako hizkuntza atalean euskara hautatu behar da. Herritarrak aholkularitzaren bat aukeratzen badu, berariaz adierazi beharko du aitorpena euskaraz egin gura duela.

Udalak, UEMArekin batera sustatzen duen errenta aitorpena euskaraz egiteko kanpainaren bidez, administrazioarekin ditugun harremanetan euskara erabiltzera gonbidatu gura ditu herritarrak.


Metamorfosia Bilboko Arriaga antzokian

Hasiera Hasiera_main Metamorfosia Bilboko Arriaga antzokian

Franz Kafkaren Metamorfosia da gaurko protagonista Bilboko Arriaga antzokian, bertan egiten ari baita liburu horren irakurketa jarraitua. Iluntzeko 19:00ak arte iraungo du eta 400 pertsona inguruk jarriko diote ahotsa lanari. Urtero bezala, Bilbo Zaharra Forumak antolatu du.

Hau da Klasikoen Irakurketa egitasmoaren bederatzigarren edizioa. 2008an Axularren Gero irakurri zen, 2009an Mogelen Peru Abarca, 2010ean Jon Miranderen Haur besoetakoa, 2011n Ramon Saizarbitoriaren Hamaika pauso, 2012an Arantxa Urretabizkaiaren Zergatik panpox, 2013an Bernardo Atxagaren Obabakoak, 2014an Gabriel Arestiren Harri eta herri eta iaz Sarrionandiaren Narrazio Guztiak.

Euskaltzaindiaren aldetik, urtero bezala, kide batzuk parte hartzen ari dira. Xabier Kintanak -bera izan zen Franz Kafkaren liburuaren lehen itzultzailea (1970) eta Itxura aldaketa izena eman zion 1970. urtean argitaratutako lanari-, Andres Urrutiak, Adolfo Arejitak eta Erramun Osak irakurri dute jada. Egun osoan zehar, 400 lagun inguruk pasarte bana irakurriko dute, txandaka.

Aste osoan, jardunaldiak

Bestalde, gogoratu behar da aurreko hiru egunotan Kafkari eta bere Metamorfosiari buruzko jardunaldiak egin direla, Euskaltzaindiaren egoitzan. Astelehenean, ekainaren 6an, Bernardo Atxagak parte hartu zuen; asteartean Jordi Llovetek eta Naroa Zubillagak; eta atzo, asteazkena, honako hauek aritu ziren: Andoni Egaña eta Uxue Alberdi bertsolariak, Peru Alberdi idazlea eta Pello Ramirez musikaria, txeloaren eta akordeoiaren doinuen gainean.


Galdetegia - CDSEA

EKOSISTEMEN ZERBITZUEN IRAKASKUNTZARI BURUZKO GALDETEGIA

UPV/EHUko UNESCO Katedratik nazioarteko lan talde bat osatu dugula Ekosistemen Zerbitzuak irakasteko metodologiak eta esperientziak aztertzeko. Lehenengo diagnostikoa egiteko, prestatu dugu galdetegi bat ekosistemen zerbitzuaren kontzeptua irakasten dutenek betetzeko.

Galdetegia: https://forms.gle/JZqWd9BFJv3cJcng7

Ekosistemen zerbitzuen inguruan irakasten baduzu era puntualean bada ere, asko eskertuko genizuke galdetegia erantzutea. Nahiz eta galdetegia ingelesez egon, galdera zabalei erantzuteko, euskara zein gaztelania erabili dezakezu erosoago bazaude.


ainhoa agirreazaldegi Archives - Bertsolari

Posts Tagged "ainhoa agirreazaldegi"

ainhoa agirreazaldegi

Infoxikazioa, subtestua, ertzak eta beste: finalerdiei begirada bat

Infoxikazioa, subtestua, ertzak eta beste: finalerdiei begirada bat – Ainhoa Agirreazaldegi etxe honetako blogaria ere bada, baina gaurkoan Bertsozale Elkartearen webgunean plazaratutako bere gogoeta bat dakargu hona. 2017/12/05 “Pertsonaiak ez dira hitzekin bakarrik mintzo, hitzen intentzionalitatearekin ere mintzo dira. Esaten dutenak esaten ez dutenak adinako garrantzia izan dezake. Subtestua da iceberg-aren alde ezkutua, eta testua


Belgikak bizi duen krisi politikoari interesatu gira gaurko erreportaiarekin.

214 egun, 6 hilabete baino gehiago egiten baitu Belgikako gobernua blokatua dela Flamand eta Wallon-en arteko kalapiten ondorioz.

Belgikar populakuntza bere aldetik pazientzia galtzen ari da. Eta heldu den asterako, manifestaldi haundi bat prestatzen ari da.

Xehetasun gehiago zurekin Pantxika.


Ipuin kontaketa izango da asteartean liburutegian | danbolin

Ipuin kontaketa izango da asteartean liburutegian

— 2021-11-08

Aiala Etxabek eskainiko du saioa arratsaldeko 17:30ean hasita, liburutegian. HH5 eta LH 1. mailako haurrei zuzendutako kontaketa izango da.

Udalak martxan jarri berri duen Euskaraz gozatu nahi dut kanpainaren baitako lehen ipuin kontaketa saioa izango da bihar, asteartea, liburutegian. Aiala Etxabek eskainiko du saioa, arratsaldeko 17:30ean hasita, liburutegian. HH5 eta LH 1. mailako haurrei zuzendutako kontaketa izango da eta parte hartu nahi dutenek aurrez izena eman beharko dute 688 684 029 WhatsApp zenbakian.

Kanpainaren helburua, euskarazko kontsumoa bultzatzea da. Izan ere, euskara foroan behin baino gehiagotan agertu izan da gai horren inguruko kezka. Orain arte, euskarazko produktuen katalogoa paperean bidaltzen zen etxe guztietara baina katalogoa paperean banatzeari utzi eta estrategia eraginkorrago bat martxan jartzea erabaki du Udalak. Aurten, beraz, katalogoa paperean ez da banatuko baina horren ordez, ekintza ezberdinak izango dira, katalogoko produktuak herrira gerturatu eta ezagutarazteko helburuarekin. Estrategia berriaren baitan, ipuin-kontaketak, film emanaldiak eta jolasak antolatu ditu Udalak. Biharkoa, kanpainako lehen ekintza izango da.

Azaroak 19, ostirala: Haurrentzako mahai-jolasak Barbantxo Aisialdi taldearekin (taldea beteta dago)

Azaroak 22, astelehena: Ipuin-kontaketa Ruben Larrañagarekin, arratsaldeko 17:30ean, liburutegian. Adina: HH5 eta LH1 1 eta 2. maila (Aurrez izena eman behar da 688 684 029 WhatsApp zenbakian).

Azaroak 24, asteazkena: Ipuin-kontaketa Esti Zabalarekin, arratsaldeko 17:30ean, liburutegian. Adina HH4tik gorako haurrentzat (Aurrez izena eman behar da 688 684 029 WhatsApp zenbakian).

Azaroak 28, igandea: Euskarazko filmen emenaldia Kultur Etxeko areto nagusian. Arratsaldeko 16:30ean, Grufaloa filma eta 17:45ean, Pirata arratoia.

Previous Article Eskualdeko Enplegu eta Prestakuntza eskaintza 2021-11-08

Next Article Azaroaren 9tik 12ra izango da aurtengo mendi astea


Backgammon Online Multijokalaria

Backgammon jokoan bi jokalari lehiatzen dira, hiruki luze itxurako jokalekuez osatuta dauden lau koadranteetan (6 hiruki koadrante bakoitzean), irudian ikus daitekeen bezala.

Piezak aurkariak baino lehenago taula jokotik ateratzean datza lasterketa-joko honen helburua. Horretarako, bakoitzaren fitxak aurretik aipatutako hirukietatik igarotzen den ibilbide bat burutu behar dute, batarenak erlojuaren orratzen zentzuan eta bestearenak kontrakoan, bien ibilbideak elkar gurutzatuz.

backgammon jokoaren txapelketak:

Doble Seis: osteguna, 20:30

Tavla: asteartea, 15:30

Backgammon sailkapena: Ludotekako Backgammon jokoko jokalari onenen sailkapena

Backgammon jokoa gustoko baduzu, ondorengo hauek ere atsegin ditzakezu: Partxis Dama Turkiarrak Barrikada Poker Texas Holdem


hipoxia « uhandreak

Oxigeno gutxiko uretan bizitzearen ordaina

Ur-medioetan oso egoera desberdinak egon daitezke oxigeno-kontzentrazioari dagokionez. Normoxikoak dira naturan diren ur masa gehienak; ura normoxikoa denean, orekan dago atmosferarekin eta, horren ondorioz, oxigeno-kontzentrazioa egokia izaten da […]

abendua 31st, 2010 | Etiketak:arnas organoak, arnasa, brankiak, garuna, hipoxia, oxigeno-kontzentrazioa, Pseudocrenilabrus multicolor victoriae, ur hipoxikoa, ziklidoak | Atala: Arnas gasen trukea | Iruzkina idatzi

Humboldten txibiaren abantaila

Humboldten txibia

Animalia gehienek oxigenoa behar dute, energia (ATP) ekoizten duten metabolismo-bideetan ezinbestekoa baitzaie. Oxigeno-kontzentrazioa apala izanik ere, zenbait animaliak lor dezakete behar duten oxigeno guztia, mekanismo bereziak baitituzte […]

urria 5th, 2010 | Etiketak:anaerobiosia, anoxia, hipoxia, Humbodten txibia, metabolismo anaerobioa, oktopina, ur hipoxikoa, zefalopodoak | Atala: Sailkatugabeak | Iruzkina idatzi


Kimikan lizentziatua Kordobako Unibertsitatean (2009). Material Berrien Zientzia eta Teknologia programaren barruan osatu zuen tesia, 2014ko azaroan, Sevillako Unibertsitatean – Sevillako Materialen Zientziaren Institutuan (US-ICMS). "Karbono-oinarriko material biomimetikoak energia biltegiratzeko sistemetan elektrodoetarako" izeneko tesia ikatzezko material monolitikoen fabrikazioari buruzkoa da, landare-aitzindarietatik abiatuta, kristalitate handiarekin eta superkondentsadoreetan elektrodo gisa erabiltzeko berariazko azalerarekin. "Cum Laude" bikainarekin eta nazioarteko aipamenarekin kalifikatu zen. Tesian zehar, hiru hilabeteko bi egonaldi egin zituen Inorganic and Materials Chemistry Institute delakoan, Koloniako Unibertsitatean (Alemania). Doktoretza amaitu ondoren, bi urtez doktoretza ondoko kontratu batekin egon zen Sevillako Unibertsitatean, energia biltegiratzeko bioikatz-matrizeetan eta hidrogenoaren errekuntza katalitikorako SiC biomorfikoan eutsitako oxido metalikoen azterketan lanean. 2017tik CIC energiGUNEn lan egiten du doktoretza osteko ikertzaile gisa, Electrolitos Cerámicos ikerketa-ildoaren barruan. Interfazearen analisi aurreratuko taldekoa da.

Materialen kimika

Estatu solidoaren fisika

Materialak prozesatzea

Materialak ezaugarritzea

Film finak eta nanoteknologia

SEMen eragiketa eta analisia

X izpien difrakzio-analisia

Azaleraren zientzia

Material funtzionalak

Estaldura-teknologia

Karbonoa eta grafitoa

Bateriak eta supergaitzaileak

Proba elektrokimikoak

Cum Laude ohoreak eta nazioarteko aipamena Material Berrien Zientzia eta Teknologiako doktoregoan. Sevillako Unibertsitatea, 2014.

"XXIII. Zeramika eta Beiraren Espainiako Elkartearen argazkilaritza zientifikoaren lehiaketa". LV Ceramika eta beiraren Espainiako Elkartearen Kongresua. (2016ko urria)

Espainiako Zeramika eta Beira Elkartearen aldizkariaren ataria (Vol. 2016ko abenduaren 5a, 6. zenbakia).


Andramarietarako herritarren eta elkarteen ekarpenak jasoko ditu Azkoitiko Udalak

Eka 27, 2017 Nork: Azkoitiko Hitza -

Gero eta gutxiago falta da aurtengo Azkoitiko Andramari jaietarako, eta udaleko Festa Batzordea lanean ari da egitaraua lotzeko. Horren harira, udalak herritarrei eta elkarteei aukera emango die festetarako proposamenak aurkezteko. Herritarrek zein elkarteek iradokizunak egin ditzakete datozen bi asteetan, kultu@azkoitia.eus helbidera idatzita edo 943-85 71 70 telefonora deituta. Uztailaren 11n itxiko da horretarako epea.

AndramariAzkoitiaekarpenakelkarteakfestakherritarrakjaiak

Su Ta Garrek kontzertua emango du zapat ...

Azkoitiko Gabonetako Parkean begirale gis ...


ARAOZ Gazte 21/10/2016

Ahots grabeen abesbatza bezala sortu zen Donostian 1940. urtean, euskal herri-musika zabaltzeko xedez; gaur egun ohore handiko korua da Easo Abesbatza eta barnean hartzen ditu kantu koralaren mota askotako musika interpretatzen duten koru ezberdinak.

75 urteetan iraun du etenaldirik gabe, bere ezaugarri amateurra mantenduz eta, egun, erakunde sendotua da, aktibitate handia garatzen duelarik formazio musikalaren eta koralaren alorrean.

Bere barneko koruen dibertsitatea eta lantzen dituen genero musikal ezberdinen aniztasuna kontuan harturik, egun, EASOKO KORUETAZ hitz egin genezake.

ę


Polikarbonatozko eranskailuak | marcajes Telleria

Espezialistak gara elektronika-sektorerako polikarbonatozko nahiz poliesterrezko karatulak egiten. Eskaera minimoa unitate batekoa da. Plastiko- eta itsasgarri-geruzak manipulatuz, eremu gardenak edo zeharrargiak lortzen ditugu, ledak edo dialak nabarmentzeko; bai eta hainbat efektu ere, polikarbonatoan.


Software librea: sistema, sarea, segurtasuna eta web-aplikazioak (UPV/EHUren Titulua) :: ikasi :: Udako Euskal Unibertsitatea

Gradu eta graduondokoak :: Informatika (software mailan)

Hasiera-data: 2012(e)ko urriaren 22a

Amaiera-data: 2013(e)ko uztailaren 30a

Ordutegia: Larunbatak. 9:30-13:30

Ordu kopurua: 34.00 ordu

Matrikula-epearen hasiera: 2012(e)ko maiatzaren 30a

Matrikula-epearen bukaera: 2012(e)ko irailaren 24a

Software libreak azken urteetan izan duen garapena izugarria izan da. GNU/Linux sistema, Apache web-zerbitzaria, PHP lengoaia edota MySQL datu-baseen kudeaketa-sistemak arrakastaren izen ezagunenak dira. Mahai-gaineko aplikazioetan nagusitasuna lortu ez badu ere, zerbitzarien munduan lehen mailako protagonista bihurtu dira aipatutako programak eta beste batzuk. Gainera, administrazioek bultzatu nahi dute mugimendu hori eta enpresetan arlo honetako profesionalen falta sumatzen da.

Bide horretan heziketaren papera oso garrantzitsua da. EHU, UEU eta ASMOZ euskal erakundeek heziketa-arlo horretan dagoen gabeziaz jabetuta, eta on-line formazioak eskaintzen dituen aukerez baliatuta ikastaro hau diseinatu dute 5. urtez.

Software librearen inguruko graduondokoa UPV/EHUko Berezko Tituluen eskaintzan sartzen da.

Iñaki Alegria Loinaz. Indormatikan Doktorea. EHUko irakaslea Informatika fakultatean. IXA taldeko kidea. UEUko Informatika Saileko kidea.

sistemaren eta sarearen administrazioa

sistema ziurra izan dadin egin beharreko hobekuntzak eta webguneak

bestelako Intranet/Internet zerbitzuak eskaintzeko teknologiak

SARRERA: Instalazioa. Software librea: Sarrera. Lizentziak, negozio-eredua, arrakasta izan duten kasuak eta aplikazioak

SISTEMA ERAGILEAK eta TCP/IP: Oinarrizko kontzeptuak: prozesuak, memoriaren kudeaketa eta dispositiboen zein fitxategien kudeaketa.

SISTEMAREN ADMINISTRAZIOA: GNU/LINUX.

SAREAREN ADMINISTRAZIOA: Konfigurazioa, sare lokalaren zerbitzuak eta Internet/Intranet zerbitzariak

SEGURTASUNA: Oinarrizko kontzeptuak eta praktikak

WEB GUNE DINAMIKOEN GARAPENA: PHP eta MySQL

EDUKI DIGITALEN ARGITALPENA: HTML, XML ETA Plone

Ikerketa lana.

On-line izango da, modulu bakoitzean aurrez-aurreko saio batekin osatua, hauetan gertuko tutoretzak jasotzeko aukerarekin.

Kredituen osaketa

4 kredituko 7modulu izango dira, oinarrizko materiala, ariketa eta praktikekin.

Modulu bakoitzari aurrez-aurreko saio batekin ematen zaio amaiera. UEUren Ikastetxe nagusian, Eibarren, ospatzen dira hilabetean behin.

Ikastaroaren amaieran ikerketa lan bat aurkeztu beharko da 6 krediturekin baloratuko dena.

Software librearen inguruan birziklatu nahi diren informatikako profesionalei

Software librearen inguruan birziklatu nahi diren informatikako irakasleei

Software librean aritzen direnei, ezagutza eta praktika sakontzeko asmoz

Praktikaren bidez ikasi duten zaletuei, ezagutza egituratzeko eta orokortzeko asmoz

Aurretik ezagutu beharrekoa

Ezagumendu horiek egiaztatzeko aurrematrikula egiterakoan honako dokumentuen artean egokien ikusten direnak aurkeztuko dira: ikasketak Informatikaren arloan, lan-esperientzia informatikaren arloan, garatutako proiektuak edo aplikazioak, bestelakoak (ezagutza horiek bermatzeko lagungarri diren neurrian)

Izen-ematea eta matrikulazioa UPV/EHUko Berezko Tituluen sarbidetik egin daiteke, eta UEUko webgunetik "esteka honetan" dagoen formularioa beteta, beharrezko laguntza eskaintzen dizugu.

Graduondokoari buruzko informazio gehiago Hemen.

software librea, sareak, programazioa


Arbequina Oliba-Olio Birjina Estra - La Casa del Aceite

Arbequina Oliba-Olio Birjina Estra

23,40€ – 55,20€ Iva incl.

Oliba-olio birjina estra, fruta berde atsegina duelako nabarmentzen dena, zapore leun eta gozokoa, Arbequina olibaren bereizgarria.

Mingotsa eta min ukitu arinak.

Arbequina Oliba-Olio Birjina Estra quantity

Oso egokia da gordinik erabiltzeko, batez ere leuna delako eta erabiltzen den plateretan protagonismo handia hartzen duelako, fruta eta belar berdeen oso zapore freskoa duelako. Sukaldean ere erabil daiteke, baina tenperaturarekin aroma batzuk galtzen ditu eta errendimendua ez da besteak bezain altua.

Nabarmendu zure plateren zaporea arbequina Oliba-Olio Birjina Estrarekin!

1L, 2L eta 5L neurriko plastikozko botiletan eskura daiteke. Kristalezko botilan ere eskura daiteke.

Tamaina: 250ml 500 ml 750ml


Legezko Abisua – Egoitza elektronikoa Aranguren Ibarreko Udala

Atari hau osorik jabetza intelektual eta industrialari buruzko Espainiako eta nazioarteko legeek babesten dute. Espresuki debekatuta dago atari honen kopia osoa edo partziala egitea, Aranguren Ibarreko Udalaren berariazko baimen idatzirik izan ezean. Atari hau edo honen edukiak indarreko araudian ezarritakoaren kontra erabiltzea legez zigortzen ahalko da.

Aranguren Ibarreko Udala, Plaza Mutiloa s/n, entitateak, tratamenduaren arduradun gisa, aditzera ematen dizu Egoitza Elektronikoaren tramiteen bidez emandako zure datu pertsonalak prozedura edo jarduketa jakinaren helburuetarako erabiliko direla soil-soilik, zure baimena eta legezko betebeharraren betekizuna oinarri juridiko hartuta.

Datuak eskuratzeko, aldatzeko, ezabatzeko, eramateko, haien tratamendua mugatzeko eta haren aurka egiteko eskubidea duzu, baita emandako baimena atzera botatzeko ere; idatziz eskatu beharko duzu aranguren@aranguren.es entitatearen helbidean. Erantzunik jasotzen ez baduzu, erreklamazioa egin dezakezu Datuak Babesteko Espainiako Bulegoan, https://sedeagpd.gob.es/sede-electronica-web egoitza elektronikoaren bidez.

Atari honetan jasotzen da Aranguren Ibarreko Udalak fidagarritzat jotzen dituen iturrietatik fede onez bildutako informazioa. Hala ere, Aranguren Ibarreko Udalak ez du atariaren edo bere edukien gaineko berme espliziturik zein inpliziturik ematen. Udalak ez du bermatzen atariko orrien funtzionamendua, ezta bere edukiak uneoro osoak, zehatzak edo fidagarriak izanen direla.

Aranguren Ibarreko Udalak ez du bere gain hartuko ataria erabiltzeak eragindako kalte edo galera zuzenen zein zeharkakoen gaineko inolako erantzukizunik; sistema informatikoetan sortutakoak, birus informatikoak eta atariko informazioan oinarrituz hartutako edozein erabakiren ondorioz eragindako kalteak barne. Aranguren Ibarreko Udalak informazioaren baieztatze idatzia eskatzea gomendatzen du, hala behar izanez gero.

Atari honetako informazioa erabiltzerakoan, kasuan kasuko arauak beteko dira. Aranguren Ibarreko Udalak ez du bere gain hartuko atariko edukien erabilera ezegokiaren inguruko inolako erantzukizunik, ezta aipatutako erabilerak eragiten ahal dituen ondorioen ingurukorik ere.

Aranguren Ibarreko Udalak beretzat gordetzen du edozein unetan atari honetako edukiak eta bertan Sartzeko Baldintza Orokorrak aldatzeko eskubidea, aldez aurretik jakinarazi gabe.

Plaza Mutiloa s/n

Hau da Aranguren Ibarreko Udala egoitza elektronikoa; horren argitalpena eta ezaugarriak Nafarroako Aldizkari Ofizial


Laskorain Kirol Elkartea: 2011-02

Laskorain punturik gabe itzuli zen Basauritik Soloarteren aurka galdu ostean

Bolada bikainean den eta ligako jokurik erakargarriena egiten duen Soloarte talde indartsuaren aurka neurtu zituen indarrak Laskorainek pasa den jardunaldian. Taldeko baja ugariak estaliz, bigarren astez jarraian lan bikaina egin duen Josuk eta lehenengo aldiz deialdian sartu den Beñatek Balerdik osatu zuten deialdia. Anekdota bitxia azken hau, Laskorain Kirol Elkarteko mutilen taldea sortu zen urte berean jaio baitzen Beñat gaztea.

Partidaren lehenengo zatia etxekoena izan zen nabarmen. Gol aukera gehiegi izan ez bazituzten ere, baloiaren jabetzan nagusi izan ziren eta Endikaren ate ingurura iritsitakoan zorrotz asmatu zuten. Atsedenaldira 3-0 argi batekin iritsi zen norgehiagoka, soinean 10 zenbakia zeraman etxeko jokalariak egin zituen hirurak, zein baino zein ederragoak.

Partiduak oso tankera iluna zuen arren, Laskorainek ez zuen inongo momentutan etsi eta bigarren zatiak beste itxura bat izan zuen. Defentsa lerroa aurreratu eta kantxa osoko presio gogorra eginez Laskorainek bere minuturik onenak eman zituen.

Presio horrek eragindako baloi lapurreten ondorioz aukera onak izan zituzten ikastolako mutilek, baina aukerarik garbienean kale egin zuten, Atezainaren aurrean bi jokalari bakarrik egon arren, horitxoek ez zuten asmatu eta kontraerasoan etxekoen laugarrena iritsi zen, 3-1ekoa izan zitekeenetik 4-0kora pasatuz.

Dena den, talde horitxoak presioa landuz jarraitu zuen eta 4-2 gerturatu zen aurkari batek bere atean egindako gol ulergaitz eta Saldiasen beste gol batik esker. Ikastolakoen minuturik onenak izan ziren, bigarren zatiaren erdia baino gehiago falta zen oraindik eta partidaren dinamika ero honetan gusturago ziren jokalari horitxoak.

Minutuek aurrera egin zuten ordea eta aukera onak sortu arren aurkarien atezainak lan ederra eginez etxekoen abantaila bere horretan mantentzea lortu zuen. Etsi-etsian Laskorainek atezain jokalaria erabili zuen 2 minuturen faltan baina aurkariak zuku gehiago atera zion ikastolakoek baino. Barriola beteranoak egindako golari bi golekin erantzun baitzion etxeko taldeak 6-3ko azken emaitzarekin partida itxiz.

Lehen itzuli borobila osatu eta gero kaskar samar hasi du Laskorainek bigarren itzulia. Azken 12 puntuetatik 4 soilik poltsikoratu eta gero erreakzionatu beharrean dira gure mutilak. Horretarako Gernikako Zuzenbide talde gogorraren aurka aritu beharko dute datorren larunbatean Usabalen, partida zail bezain erakargarria.

Itzulerako bidaiak, animoak altxatzeko balio izan zuen. Iturralde gaztea goiz osoan sukaldean sartuta mantendu zuten tortila patata gozoak eta Uribe ikastolakoen jarraitzaile sutsuak lortutako ogi karraskariekin egindako ogitarteko ederrak, partidako tristura nahikoa arindu baitzuten.

Azkenik aipatu, Aitorrek gidatzen duen bigarren taldeak ere 1-4 galdu zuela Anoetaren aurka eta Ikerrek daraman hirugarren taldeak berriz 2-4 irabazi Denak Tabernaren aurkako derbya.

Nork: Unai Barriola Noiz: 16:56 No hay comentarios:

Laskorainek lehendabiziko aldiz galdu zuen Usabalen baina bigarren darrai sailkapenean

Oraindik ere aurkari guztiak aho zabalik uzten dituen Usabal dotorean, Laskorainek zazpi garaipen eta berdinketa bat zeramatzan aurtengo denboraldian. Txapelketako areriorik arriskutsuenen bisita jasota jadanik, arratxa bikain honek beste astebetez jarraituko zuenaren itxaropenarekin bildu ziren joan den larunbatean jokalari eta zale horitxoak, baina oraingoan ezustekoa izan genuen albiste.

Etxekoen baja garrantzitsuak probestuaz –Javi entrenatzaileaz gain, baja izan baitziren Murgi, Telleria, Illunbe eta Elola-, Legazpiko La Bellotakoek urrearen balioa duten hiru puntu poltsikoratu zituzten, jaitsiera saihesteko lehiatzen ari diren borroka partikularrean oso premiazkoak. 1-3 izan zen azken emaitza.

Partidak ez zuen istori handiegirik izan, etxekoen etsipenerako joko dinamikak ez baitzuen inolako aldaketarik izan berrogei minututan zehar. Bi taldeak sendo agertu ziren defentsa zonalean, atezainek ederki ebatzi zituztelarik sorturiko gol aukera bakanak –bikain berriro ere Endika-, eta baloiaren jabetza ikastolakoena izan bazen ere, joko posizionalean ez zuten beste jardunaldietako etorririk izan.

Atsedenalditik bueltan Barriolak eginiko 1-0-koak ere ez zuen zoritxarrez dinamika mutaziorik sortarazi eta ligako talderik goleatzaileenak ez zuen beste golik sartuko. Legazpiarrek aldiz, alboko sake batean buruz banakoa egin zuten, jokaldi bitxia eta jada azken minutuan beste bi gol; laskoraindarrek atezain jokalaria atera baitzuten berdinketa garaipen ala porrot bategatik trukatzeko asmotan. Puntu bakarra ez zen nahikoa eta hiru puntuetarako beste biderik ez zen antzematen.

Azpimarratu bukatu aitzinetik, gorago aipaturiko bajen hutsunea estaliaz larunbatean Iturralde gazteak egin zuela debuta nazional mailan. Harrobi horitxoaren ekoizpen, filialeko golegile nagusi, mutil honek etorkizunean ibilbide oparoa izango duela agertarazi zuen, maila berriko erritmoari ederki eutsiaz eta mugimentuetan dinamismo handia duela frogatuaz. Bejondeizula Josu.

Laskoraindarren bekoki ilunak zertxobait argitu ziren dutxatik irteterakoan, Concepto liderrak 6-1 galdu eta Bilbo hirugarren sailkatuak hiruna berdindu zutela jakitean. San Blas ondorengo egun eguzkitsu arraro hauek ezinbestean ez ohiko jardunaldia ekarri digute. Usabalen Javi delegatua, Alonso entrenatzailea eta Endika, Gil, Barriola, Saldias, Iturralde –bosteko titularra-, Otxoa, Zubillaga, Txiki eta Urko jokalariak izan ziren.

Asteburu beltza izan da ezpairik gabe horitxoentzat, Aitorrek zuzentzen duen taldeak 6-5 galdu baitzuen Hernanin eta Ikerrenak 1-2 Usabalen Pinturas Etxadiren aurka.

Nork: Laskorain K. E. Noiz: 10:06 No hay comentarios:

Laskorainek 4-1 menderatu zuen Ceramicas Nogales taldea

Astebeko geldialdiaren ondoren, garaipen berri batekin berrekin dio Laskorainek txapelketari Zarautzeko Cerámicas Nogales aspaldiko ezagunaren aurka eta beste jardunaldi batez bigarren postuari eutsiko dio sailkapenean.

Ordutegiekin izandako zenbait gora-behera direla eta, 30 minutuko atzerapenarekin eman zitzaion hasiera norgehiagokari joan den larunbatean baina kontuak-kontu eta azkenean epaile bakarrarekin jokatu behar izan bazen ere, istilu eta aitzakiarik gabeko garaipen berri bat poltsikoratu du taldeak bere estatistiken taularako.

Lehen zatia nabarmenki horitxoek ezarritako legearen arabera jokatu zen, ixilunean baina larregi sufritu barik aurreratu ziren etxekoak Joniko eta Bellosoren bitartez 2-0-eko abantaila motza eskuratuaz. Beste aparteko gertaldirik gabe erretiratu ziren aldageletara bi taldeak baina erabateko lasaitasunaren helburua urrun zegoen oraindik.

Bi goletako errenta huskeria izan ohi da beti areto futbolean eta teoria zahar honen edukiaren jakitun, bigarren erdian kanpotarrek beste martxa bat sartzeko erabakia hartu zuten, horitxoen minuturik zailenak 2-1-eko golarekin iritsi ziren baina Aratz atezainak egindako geldituek kezka larriagoak ekiditea lortu zuten. Jonikok berriro areagotu zuen aldea 3-1-eko gol lasaigarriarekin eta 7 segunduren faltan Saldiasek itxiera eman zion azken emaitzari.

Akatsa litzateke Aratz atezainak egindako lan bikaina goraipatu gabe uztea, Endikaren baja garrantzitsua betetzeaz gain, bere taldearen salbatzaile bezela agertu eta neurketaren une erabakiorrenetan maila erraldoia erakutsi bait zuen. Hasi berri duen hegaldiari etorkizun itxaropentsua iragartzen zaio eta “Mikolapiz” izozkiak alde batera utziaz heldutasunez lanean jarraitzen badu, laskorainen proiektuaren zutabe garrantzitsu batean bilakatuko da.

Datorren astean berriro etxean jokatuko dute ikastolakoek La Bellota taldearen aurka, sailkapeneko postu arriskutsuetan murgildutako taldea izaki, beste oztopo zail bat izango da ezbairik gabe tolosarren bidean.

Larunbatean Usabalen Javi delegatua, Javi entrenatzailea, Aratz, Barriola, Telleria, Gil, Saldias, Belloso, Joniko, Ekhi eta Elola izan ziren garaipenaren protagonistak.

Harrobiari dagokionez, biek 2-5-eko emaitza lortu bazuten ere, Aitorrek zuzenduriko filialak etxean galdu zuen eta Ikerrenak, berriz, Zarautzen irabazi.

Nork: Laskorain K. E. Noiz: 11:19 No hay comentarios:

Laskorainek 5-2 irabazi zuen Zuzenbide taldearen a...

Laskorain punturik gabe itzuli zen Basauritik Solo...

Laskorainek lehendabiziko aldiz galdu zuen Usabale...

Laskorainek 4-1 menderatu zuen Ceramicas Nogales t...


BIMSKARIA-65: abril 2009

Izozmendiak

Hurrengo egunean ababorretik bi izotz tontor ikusiko dira itsaso ilun samarrean, lehenengo iceberg biak.

"Errepublika zuriaren lehen begiraleak..." esango du baten batek.

Ez dira bakarrak izango. Laster hasiko dira ortzimugatik beste batzuk azaltzen, errealismo harrigarriarekin, buruzut eta hieratiko beren bidaia geldoan. Eta argazkietan, zinean eta telebistan hainbeste aldiz ikusitakoa, benetan so eginik, ia onirikoa, ia irreala irudituko zaizu.

Joseba Sarrionandia. Lagun izoztua, Elkar, 2001.

Publicado por ZurriolakoPlakuba en 20:52 3 comentarios:

Etiquetas: Pinturaletrak


Obra txikiak egiteko baimena: aurkeztu beharreko agiriak — Eibarko Udala

Obra txikiak aurkeztu beharreko dok EUS.pdf — PDF dokumentua, 23 KB (23903 bytes)


‘Bakearen artisauek’ mobilizazioa antolatu dute Parisen abenduaren 16rako | Berriak Politika | EiTB

‘Bakearen artisauek’ mobilizazioa antolatu dute Parisen abenduaren 16rako

Gainera, biktimei laguntzeko lantalde bat sortuko dutela iragarri dute bitartekariek.

Herritarren iritziak: 'ETAk eta estatuak ez dezatela bakea zartarazi'

Bakearen artisauek “mobilizazio handi bat” antolatu dute Parisen abenduaren 16rako. Gainera, biktimei laguntzeko helburu duen lantalde bat sortuko dutela iragarri dute.

ETAk armak entregatu eta armagabetzea burutu zenetik hilabete baino gehiago igaro ondoren, bitartekariek bake prozesuarekin jarraitzeko egitasmo berriak aurkeztu dituzte astearte honetan Luhusoko udaletxean.

Abenduaren 16rako, elkarretaratzea antolatu dute Parisen, ‘Luhusuko taldea’ osatzen zuten kideak atxilotu eta urtebetera, dispertsioarekin eta euskal presoei gaur egun ezartzen zaizkien “salbuespen neurriekin” amaitzea eskatzeko.

“Beste urrats bat”

Mixel Berhokoirigoin bakearen artisauen bozeramaileak eta Anaiz Funosas Babe Bideko buruak egindako agerraldian, ETAren armagabetzea bake prozesuan aurrera egiteko beste urrats bat zela nabarmendu dute; ez etapa baten amaiera.

Prozesu hori desblokeatzeko eta aurrera egiteko, bi ekimen antolatu dituzte. Batetik, biktimei laguntzea helburu duen lantalde bat sortuko dute, eta, bestetik, “mobilizazio handia” egingo dute abenduaren 16an Parisen.

Abenduaren 16an Parisen izango den ekitaldi horretaz gain, biktima guztiei buruzko batzordea ere osatuko dute gai hori sakontzeko. “Ezinezkoa da bake prozesu honetan bizikidetza ardatz izatea biktimak ez badira kontuan hartzen eta ez bada gai horretan sakontzen. Eta 'biktimak' esaten dudanean 'biktima guztiak' esan nahi dut”, ziurtatu du Berhokoirigoinek.

Bestalde, Parisko eragile eta erakundeekin harremanetan jarraitzen dutela esan du bakearen artisauen bozeramaileak, eta Fronte Nazionala ez beste gainerako alderdi politiko guztiekin hitz egin dutela esan du.


Eibarko udal artxiboa

Eibarko Udal Artxiboak Albstadt (Baden-Wurtemberg) herri Alemaniatik etorritako 21 ikasleko talde baten bisita jaso du. Ikasleak IES UNI Eibar Ermua institutuak antolatutako ikastetxe-truke batean parte hartzen ari dira. Ikastetxe-trukeak Albstadt eta Eibarren arteko lotura kulturalak sendotzea eta bata bestearen kultura, hizkuntza zein inguru soziala ezagutzea ditu helburu. Udal artxiboa bisitatu dute eta hiriaren memoria kolektiboa gordeta dagoen lekua ezagutu dute.


20 urte Mundukiderentzat lanean Mozambikeko iparraldean — TUlankide MONDRAGON

Kooperazio kooperatiboa

20 urte Mundukiderentzat lanean Mozambikeko iparraldean

Beñat Arzadun Mundukidek Mozambiken duen kooperanteari egindako elkarrizketaren aurrerapena. Elkarrizketa osoa abuztuaren bukaeran argitaratuko dugu, podcast formatuan.

Hogei urte inguru eman ditu Arzadunek Mozanbikeko iparraldean. Mundukideren laguntza lurralde hartako hamar mila bat nekazarik jasotzen dute eta ekoizpena hobetzeko teknikak irakasten die kooperanteak.

Mendebaldera itzuli berritan, munduko gune pribilegiatura, zer pentsatua eman digu gaurkotasuneko zenbait gairen eta gure bizimoduaren inguruan: migrazioa, desberdintasun ekonomikoak, aldaketa klimatikoa eta kooperazioa, besteak beste.

Urriaren 16an jokatuko da Kooperatiben arteko VII. Lasterketa Solidarioa

Mundukidek antolatzen duen Lasterketa Solidarioaren zazpigarren edizioa urriaren 16an jokatuko da, Urkuluko urtegian.


Mikel Zarate – Gazteon KZ

Martxan da Haur Literaturako Mikel Zarate Sariaren 12. edizioa

2022-03-072022-03-07 Ane Soriano Mikel Zarate, saria

Lezamako Udalak (Bizkaia) eta Elkar argitaletxeak Haur Literaturako Mikel Zarate Sariaren 12. edizioa jarri dute martxan, haurrentzako irakurgai berriak sortu


Mentha Akoltxatua - Maixala

Home - Poltsak - Mentha - Mentha Akoltxatua

MENTHA akoltsatua poltsa handia, eramanerreza eta dotorea da. Ehunaren berezitasunak izaera ezberdina ematen dio piezari . Ehun akolotsatu honetan ura sartzea zaila da. Heldulekuak nylonez egindakoak dira eta goi partean larrua darama indartzeko. Barrenaldea forratua du eta hainbat poltsiko dauzka. Itxigailu magnetikoa darama.

Mentha Akoltxatua quantity

SKU: N/A Kategoriak: Mentha, Poltsak

41 x 50 x 12

Be the first to review “Mentha Akoltxatua” Cancel reply


Gastronomia, Garapen Jasangarrirako Helburuen eragile - Nekazaritza, Arrantza eta Elikagai industria - Euskadi.eus

Txostenak Garapen Jasangarrirako 17 Helburuetan (GJH) gastronomiak egiten duen ekarpena identifikatzen du, ekimen konkretu batzuk azalduz, eta zehazten du haietako 11 elikadurarekin zuzenean lotuta daudela eta beste 6 helburuak, berriz, elikadura-sistemekin.

Eusko Jaurlaritzako Nekazaritza, Arrantza eta Elikagaien Politikako sailburuordeak, Bittor Orozek Basque Culinary Center-ek eta Iberoamerikako Idazkaritza Nagusia-k (SEGIB) egindako "Gastronomiak Garapen Jasangarriko Helburuak lortzeko egiten duen ekarpena" txostena aurkeztu du gaur arratsaldean Madrilen.

Txostenak dioenez, gastronomia eta elikadura GJHei ekarpena egiteko funtsezko sektoreak dira gaur egungo gizarteak garatzeko, eta eragin handia du kulturan, gizartean, ekonomian eta ingurumenean.

Oroz sailburuordeak nekazaritzako elikagaien sektoreak garapen jasangarriari egiten dion ekarpenean duen eragina azpimarratu du, herritarren oinarrizko beharretako bati erantzuten baitio, hau da, elikadurarako sarbideari. Eta azpimarratzekoa da Euskadik aktiboki lan egiten duela elikadura-eredua eredu jasangarriago eta bidezkoago bihurtzeko.

Azterketak hezkuntza bezalako alderdietan ere eragiten du, norberaren eta planetaren osasunarekin eta ongizatearekin zuzenean lotzen baitu. Era berean, gastronomia zirkularra eta jasangarria izatea defendatzen da, baliabide naturalen agortzearen aurrean, baliabide horiek gastronomiaren insumo eta energia baitira.

Ildo horretan, Oroz sailburuordeak adierazi du elikadura merkatu gorakorra dela, enplegua eta balio erantsia sortzen dituena, eta trakzio-gaitasun handia duela, bereziki lehen sektorean eta bertako produktuetan. Gastronomia- eta elikagaigintza-sektorea BPGren % 10,7 da Euskadin, eta 96.000 lanpostu sortzen ditu.


Emozio handiko asteburua biziko dugu. Bigarren faseetako bigarren itzuliak hasiko dira junior eta kadete ligetan, Emakumezkoen Senior Bigarren mailan igoera lortzeagatik lan egingo dute, EBAko derbia, hil ala biziko neurketa Urretan Bizkaia GDKOrentzat…, saskibaloia ikusteko hainbat aukera, hona hemen gure proposamenak.

BIZKAIA GDKO – ALIMENTOS DE ZAMORA

Larunbatean, Urreta Kiroldegian 12:00etan.

ASKARTZA CLARET - C.B. SANTURTZI SK

PADURA – BIOK ZERBITZUAK OKE

Larunbatean, Arrigorriaga Kiroldegian 18:30etan.

GERNIKA KESB – BURLADA

MUNGIA S.T. – GETXO S.B.

Larunbatean, Mungia Kiroldegian 16:00etan.

AUTOCARES ALBA LA SALLE – UNAMUNO

PARTIDU GEHIAGO, gaztelaniaz ikusgai.

Emakumezkoen saskibaloiarentzako hil ala biziko neurketa Hurrengo sarrera :


Travel for all | BIDAIDEAK

Travel for allcliente_12017-03-07T18:01:02+00:00

“Bidaideak-ek eta Azul Marino Viajes-ek TRAVEL FOR ALL agentzia espezializatua eratu dute elkarlanean. Helburua da desgaitasunen bat duten pertsonei Aisialdi Inklusiboko Jarduerak eta Turismo Irisgarriko Programak eskaintzea. Agentziak bidaia egokituak antolatzen ditu, edozein desgaitasun duten pertsonek eta kolektiboek berme eta erosotasun handienekin bidaiatu eta gozatu ahal izateko. Zerbitzu integrala da; izan ere, trabarik gabeko eta denontzako jarduerez eta baliabideez gain, euskarri teknikoak eta arreta espezializatua ere eskaintzen ditu helmuga bakoitzean”.

Euskadi Irisgarria

Euskadi Irisgarria webgunean, desgaitasun-motaren bat duten pertsonentzat egokituriko hotelak, jatetxeak, ostalaritzako lokalak eta aisialdiko bestelako aukerak xehetasunez biltzen dituen datu-base bat dago. Bilatzaile zorrotz bati esker, erraza eta intuitiboa, funtsezko tresna da aisialdiko aukerak antolatzeko orduan. Ekimen hau “Guztiontzako Turismoa” kanpainaren baitan dago, Eusko Jaurlaritzak bisitari-mota oro erakartzeko abiatua, desgaitasun fisikoak, ikusmenekoak, entzumenekoak, intelektualak eta organikoak dituzten pertsonak barne, esaterako, arnasteko zailtasunak dituztenak edo dieta zehatzak behar dituztenak.

EUSKADI ACCESIBLE